40 aharun dhashuge enmennah himabihi ge vaccine jahan fashaifi | Mihaaru\nމިއަދުގެ ނިއުސް ބްރީފިންގައި ހެލްތު މިނިސްޓަރު އަމީން ވާހަކަ ދައްކަވަނީ.---ފޮޓޯ: އަހުމަދު އަވްޝަން އިލްޔާސ/މިހާރު\n40 އަހަރުން ދަށުގެ އެންމެންނަށް ހިމަބިހީގެ ވެކްސިން ޖަހަން ފަށައިފި\n13 ފެބުރުއަރީ 2020 - 15:40 36 comments\nއެ މިނިސްޓްރީގައި ބޭއްވި ނިއުސް ކޮންފަރެންސެއްގައި ހެލްތު މިނިސްޓަރު އަބްދުﷲ އަމީން ވިދާޅުވީ، އުމުރުން 40 އަހަރުން ދަށުގެ އެންމެންނަށް ހިމަބިހީގެ ވެކްސިން ދޭން ނިންމީ ތިން މަސް ދުވަހުގެ މުއްދަތަކަށް ކަމަށް ވިޔަސް، ބޭނުން ޖެހިއްޖެ ނަމަ މުއްދަތު އިތުރުކުރާނެ ކަމަށެވެ.\n"ސާޅީސް އަހަރުން ދަށުގައި، ވެކްސިންގެ ޑޯޒް ފުރިހަމަ ނުވެ ތިބި ހުރިހާ ފަރާތްތަކަށް [ވެކްސިން] ފުރިހަމަކުރުމަށްޓަކައި ދޭ ފުރުސަތެއް [މިއީ]،" މިނިސްޓަރު ވިދާޅުވި އެވެ.\n"މިއަދުގެ2އިން ފެށިގެން، މާލެ ސަރަހައްދުގެ4ތަނެއްގައި، އުމުރުން 40 އަހަރު ނުވާ ފަރާތްތަކުގެ ތެރެއިން2ޑޯޒް ފުރިހަމަ ނުކުރާ ފާރާތްތަކަށް ވެކްސިން ދިނުން ފެށޭނެ" pic.twitter.com/KGLCezrcrQ\n— Ministry of Health (@MoHmv) February 13, 2020\nހިމަބިހީގެ ވެކްސިން ދިނުމާ ގުޅޭ ގޮތުން ހެލްތު މިނިސްޓްރީން މިއަދު ކުރި ޓުވީޓް\nއަމީން ވިދާޅުވި ގޮތުގައި، 40 އަހަރުން ދަށުގެ މީހުންނަށް ދޭނީ ޔުނިސެފުން ރާއްޖެ އަށް ހަދިޔާކޮށްފައިވާ ދެ ލައްކަ ވެކްސިނާއި އިންޑިއާ ސަރުކާރުން ދިން 30،000 ވެކްސިން އެވެ.\nހިމަބިހީގެ ވެކްސިން ދިނުމުގެ ޚާއްސަ ޕްރޮގްރާމެއް ހެލްތު މިނިސްޓްރީން މި ފެށީ، މީގެ ދެ އަހަރު ކުރިން ފެށިގެން ރާއްޖެ އިން ހިމަބިހި ނައްތާލާފައިވާ ކަމަށް ޑަބްލިއުއެޗްއޯ އިން ވެސް އިއުލާންކޮށް އިނާމު ދީފައި ވަނިކޮށެވެ. މީގެ މަހެއްހާ ދުވަސް ކުރިން ރާއްޖެ އިން ހިމަބިހި އަލުން ފެނުނު ފަހުން މިހާތަނަށް 12 މީހުން އެ އަށް ޕޮޒިޓިވް ވެފައިވާ ކަމަށް ހެލްތު މިނިސްޓްރީން ބުންޏެވެ.\n"އަދިވެސް މި ހާލަތު [އައުޓްބްރޭކް] ކޮންޓްރޯލްވި ކަމަކަށް އަޅުގަނޑުމެންނަކަށް ގަބޫލުނުކުރެވޭ،" މިނިސްޓަރު އަމީން\nހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ މެޑިކަލް އޮފިސަރު ޑރ. ނަޒްލާ ރަފީގް، މިއަދުގެ ނިއުސް ބްރީފިންގައި ވިދާޅުވީ، ހިމަބިހީގެ ވެކްސިން ދިނުމުގައި މާލެ ސަރަހައްދަށް ހާއްސަ ސަމާލުކަމެއް ދޭނެ ކަމަށެވެ.\n"އައުޓްބްރޭކް ކޮންޓްރޯލްގެ މަސައްކަތުގެ ތެރެއިން އަޅުގަނޑުމެން އިނީޝިއޭޓް ކުރާ ކަމެއް، ވަކި ޕޭޝަންޓުގެ ވަކި ސަރަހައްދެއްގައި ވެކްސިން ދިނުމުގެ ބަދަލުގައި،" ނަޒްލާ ވިދާޅުވި އެވެ.\n1. ދަމަނަވެށި، މާލެ: ހެނދުނު 8:15 އިން މެންދުރު 12:30 އަށް، އަދި މެންދުރު 2:00 އިން ހަވީރު 5:00 އަށް\n2. ސޯޝަލް ސެންޓަރު، މާލެ: މެންދުރު 2:00 އިން ހަވީރު 5:00 އަށް\n3. ފެރީ ޓާމިނަލް، ވިލިމާލެ: ހަވީރު 4:00 އިން 6:00 އަށް\n4. އިންޑޯ ސްޕޯޓްސް ކޮމްޕްލެކްސް ސެންޓަރުގެ ދެވަނަ ފަންގިފިލާގައި، ހުޅުމާލެ: މެންދުރު 2:00 އިން ހަވީރު 5:00 އަށް\nވެކްސިން ދިނުމުގެ ކަންކަން ދަމަނަވެށީގައި ދެ ސެޝަނަކަށް ކުރިއަށް ގެންދާއިރު، ހެނދުނުގެ ސެޝަން ހާއްސަކޮށްފައި ވަނީ އުމުރުން ހަ މަހާއި 18 މަހާ ދެމެދުގެ ކުޑަކުދިންނަށެވެ. އެހެން ހުރިހާ ސެންޓަރުތަކެއްގައި ވެކްސިން ޖެހުމުގެ މަސައްކަތް ކުރިއަށް ގެންދާނީ އުމުރުން 40 އަހަރުން ދަށުގެ މީހުންނަށެވެ. ހޮނިހިރު ދުވަހު ވެސް ވެކްސިން ދިނުން ކުރިއަށް ގެންދާނެ ކަމަށް ޑރ. ނަޒްލާ ވިދާޅުވި އެވެ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް، މިއަދުގެ ނިއުސް ބްރީފިންގައި ވާހަކަ ދައްކަވަނީ.--- ފޮޓޯ އަހުމަދު އަވްޝަން އިލްޔާސް/މިހާރު\nވެކްސިން ޖަހަން ދާއިރު، އައިޑީ ކާޑު ގެންދަން ހެލްތު މިނިސްޓްރީން އިލްތިމާސްކުރެ އެވެ. އަދި ކުޑަކުއްޖެއް ނަމަ ވެކްސިން ކާޑު ގެންދަންޖެހެ އެވެ.\nރާއްޖެެއިން އެއްކޮށް ނައްތާލެވިފައިވާ ހިމަބިހި އަލުން ފެނުނީ މިދިޔަ މަހު އެވެ.\nއޭގެ ފަހުން މި ބައްޔަށް 173 މީހަކު ޓެސްޓުކޮށްފައިވާ ކަމަށާއި ޕޮޒިޓިވް ވެފައި ވަނީ 12 މީހުންނަށް ކަމަށް ހެލްތު މިނިސްޓަރު އަމީން ވިދާޅުވި އެވެ. މިދިޔަ މަހުގެ 29 ގައި މިނިސްޓްރީން ބުނެފައި ވަނީ، އެހާތަނަށް ހިމަބިއްސަށް ޕޮޒިޓިވްވެފައި ވަނީ އަށް މީހުންނަށް ކަމަށެވެ.\n"އަދިވެސް މި ހާލަތު [އައުޓްބްރޭކް] ކޮންޓްރޯލްވި ކަމަކަށް އަޅުގަނޑުމެންނަކަށް ގަބޫލުނުކުރެވޭ،" މިނިސްޓަރު ވިދާޅުވި އެވެ.\nމާލެ ސަރަހައްދަށް ހާއްސަކޮށްގެން، ވެކްސިން ދިނުމުގެ ވަކި ޕްރޮގްރާމް ފެށި ނަމަވެސް އަތޮޅުތަކުގައި ވެސް އެކަން ކުރިއަށް ގެންދާ ކަމަށް އަމީން ވިދާޅުވި އެވެ. އަދި ރާއްޖޭގައި އުޅޭ ބިދޭސީން ވެސް ވެކްސިން ޖަހަން ޖެހޭނެ ކަމަށް އޭނާ ވިދާޅުވި އެވެ.\nHimabihi jehunu meehunge adhadhu 8 ah\nވެކްސިން ޖެހުމުގެ މަސައްކަތުގައި ސިއްހީ ދާއިރާގައި މަސައްކަތްކުރާ މީހުންނަށާއި ކުޑަކުދިންނަށާއި ހިމަބިހި ޖެހިފައިވާ މީހުން ދިރިއުޅޭ ސަރަހައްދުގައި އުޅޭ މީހުންނަށް ހާއްސަ ސަމާލުކަމެއް ދީފައި ވެ އެވެ. މިހާތަނަށް 7،900 އަށް ވުރެ މީހުންނަށް ވަނީ ވެކްސިން ދީފަ އެވެ. އަދި، 2،700 މީހުންނަކީ ސިއްހީ ދާއިރާގައި މަސައްކަތް ކުރާ މީހުން ކަމަށް ހެލްތު މިނިސްޓަރު ވިދާޅުވި އެވެ.\nމީގެ އިތުރުން، މި މަހުގެ 23 ވަނަ ދުވަހުން ފެށިގެން ވެކްސިން ޖެހުމުގެ މުހިއްމުކަމާ ގުޅޭގޮތުން ހޭލުންތެރިކަމުގެ ހާއްސަ ޕްރޮގްރާމެއް ފަށާނެ އެވެ.\nއިތުރު ލިޔުންތައް ސިއްހަތު ބަލިތައް ހިމަބިހި ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު


(7 ޖެނުއަރީ 2018 އާ ގުޅޭ) -- އަކީލުއަކީ ޒޭންގެ މަންމަ ބުނެފައިވާ ފަދައިން ހިތްހެޔޮ ރަނގަޅު މީހެއްކަން ޒޭނަށް އެނގުނެވެ. އެހެންނަމަވެސް ނޭވާ ހިފަހައްޓާލައިގެން އިނީ ހަފިއްތައާއި މާމައަށް އޭނާ ފެނުމުން ވާނީ ކިހިނެއްބާއޭ ހިތަށް އަރާފައެވެ. އެވަގުތު ޕިލިޕިންސް ވައްތަރުޖަހާ އަންހެންކުއްޖަކު ތަބަކެއްގައި ސައި ގެނެސް އެ މީހުންގެ ކުރިމަތީގައި ހުރި މޭޒުގެ މަތީ ބެހެއްޓިއެވެ. ޒޭންމެންނަށް ލުއި ހިނިތުންވުމެއް ބަދަލުކޮށްލާފައި އޭނާ އެނބުރި ދިޔައީއެވެ.\nއަކީލު އެނބުރި އަންނަންދެން ޒޭންއާއި ޔާނާ މަޑުކޮށްލައިގެން ތިބިއިރު ގޭތެރެއަށް ނަޒަރު ހިންގާލިއެވެ. އެ ގޭގެ މީހުން އުޅެނީ ތަނަވަސް ދިރިއުޅުމެއްކަން ގޭގެ ކޮންމެ ދިމާއަކުން ރަމްޒުކޮށްދެއެވެ. ޒޭނަށް ވިސްނާލެވުނީ އޭނާގެ މަންމައާ މެދުއެވެ. އެ މަންމަގެ ޑައިރީގައި ބުނެފައިވަނީ ތެދެއްކަން ޔަގީނެވެ. ހަފިއްތަގެ ކައިވެނި ކުރެވުނީ މަހުޖަނަކާއޭ ޒޭންގެ ހިތް ބުނެލިއެވެ.\n"މި ތިބީނު" އާކިފްގެ އަޑު އިވިގެންދިޔައެވެ. އެ ދިމާއަށް ޒޭނާއި ޔާނާއާ އެއްފަހަރާ ބަލާލިއެވެ. ހަމަ އެހިނދު ޒޭނަށް ކޮޅަށް ތެދުވެވުނީ ބޭއިޚްތިޔާރުގައެވެ. އޭނާގެ އެ ހަރަކާތާއެކު ޔާނާ ވެސް ކޮޅަށް ތެދުވިއެވެ. ހައިރާންވެފައި ހުރި މީހަކު ފަދައިން ޒޭން ބަލަން ހުރީ އާކިފް އެމީހުންނާ ދިމާއަށް ދުއްވާފައި ގެންނަ ފުރޮޅުލީ ގޮނޑި ފެނުމުންނެވެ. އެ ގޮނޑީގައި އިނީ އަންހެން މީހާ ފެނުމުން އެއީ ހަފިއްތައަށް ވެދާނެއޭ ޒޭނަށް ޤަބޫލުކުރާން އުނދަގޫވީއެވެ. ވަރުދެރަވެފައިވާ ހަށިގަނޑަކާއި ހުދުވެފައިވާ މޫނެވެ. ގޮނޑީގައި ހަރުކޮށްފައި ހުރި އައިވީ ސްޓޭންޑުގައި އަޅުވާފައި ހުރި އައިވީގެ ކޮޅު އޮތީ އޭނާގެ އަތާ ގުޅާފައެވެ. ބޯ ނިވާކޮށްލާފައި އޮތީ އައްސާލާފައި އޮތް ސްކާފަކުންނެވެ. ދެން ފާހަގަ ކުރެވުނީ އެމީހުންނާއެކު އައި އިތުރު އަންހެން މީހާއެވެ. ހަންގަނޑު ދޫވެ ރޫޖެހިފައި ވިޔަސް އެއީ ރީތި އަންހެނެވެ. ގޮނޑީގައި އިން އަންހެން މީހާއާއެކޭ އެއްގޮތަށް ދުވަސްވީ ވައްތަރު ޖެހިޔަސް އޭނާ ފެންނަނީ ތާޒާކަމާއި ދުޅަހެޔޮކޮށެވެ. އެ ދެ އަންހެނުންގެ ތެރެއިން ހަފިއްތައަކީ ކޮބާކަން ނޭނގިފައި ޒޭން ހުރިއިރު ޔާނާއަށް ވެސް ވީ އެވަރެވެ.\n"އިށީނދޭ، އިށީނދޭ..." ޒޭންއާއި ޔާނާގެ ކުރިމައްޗަށް ވާގޮތަށް އިށިންނަމުން އަކީލް ބުނެލިއެވެ.\n"ތީ މިންނުގެ ދަރިއެއްދޯ" އުމުރުން ދުވަސްވެފައިވި އަންހެން މީހާ އައިސް ޒޭންގެ ގާތުގައި އިށިންނަމުން އަހާލިއެވެ. ޒޭން ބޯޖަހާލަމުން ވަކިއެއްޗެއް ނުބުނެ އިނެވެ. ބުނާނެ އެއްޗެއް ނޭގުނީއެވެ. އެންމެންގެ ދިރިއުޅުމުގެ ހާލަތަށް އައިސްފައިވާ ބޮޑު ބަދަލު ޤަބޫލުކުރުމަށް އޭނައަށް ވަގުތުކޮޅެއް ނެގީއެވެ.\n"ދަރިފުޅުގެ މަންމަ މީހަކާ އިންފަހުން ޚަބަރެއްވެސް ނުވޭ، ގައިމު މާމަ ނުދެކެން އެދުވަހު ދަރިފުޅު ސަހަރާގައި އުޅެނިކޮށް" ޒޭންއަށް އޭނަގެ ގާތުގައި އިން އަންހެން މީހަކީ އޭނަގެ މާމަކަން އެނގުނެވެ.\n"މިވެސް މިންނުގެ ދަރިއެއްތަ" ޒޭންގެ މާމަ ޔާނައަށް ބަލާލަމުން އަހާލިއެވެ.\nފުރޮޅުލީގޮނޑީގައި އިން ހައިފާގެ ތުންފަތަށް ވެރިވެފައިވަނީ ތަފާތު ހިނިތުންވުމެވެ. އޭނަގެ ކުރިމަތީގައި އިން ޒޭންގެ ސިފަ ހައިކަލްއާއި އެހާވައްތަރު ވީތީ ހައިރާނެއްނުވެއެވެ. މިންނުއާއި ހައިކަލް ގުޅުވުމަކީ އޭނަގެ އުމުރުގައި އޭނައަށް ކުރެވުނު އެންމެ ބޮޑު ކުށެވެ. ހައިފާގެ ފިނިއަތުން އަކީލްގެ އަތުގައި އަތްލިއެވެ. އޭނަ ބޭނުންވީ ޒޭންއާއި ވާހަކަދެއްކުމަށް އަކީލު ނުހަނު ފަސޭހައިން ދެނެގަތެވެ. ބޯޖަހާލަމުން އަކީލު ތެދުވެ މަންމަގޮވައިގެން އެތެރެއަށް ދިޔައެވެ.\n"ޒޭން ދޯ ކިޔަނީ..." މަޑުމަޑުން ހައިފާ އަހާލިއެވެ. އޭނާއާ ކައިރީގައި ހުރި ސޯފާއަށް އައުމަށް އިޝާރާތްކުރަމުންނެވެ.\n"ހަފިއްތައަށް ކިހިނެއްވީ؟" ހައިރާންކަމާއިއެކު ޒޭންއަށް އަހާލެވުނެވެ. އަދި ޔާނާއާ ދެމީހުން ހައިފާގެ ކައިރީގައި ހުރި ސޯފާގައި އިށީނެވެ.\n"އެކިމީހުންނަށް ކުށުގެ ސަޒާ ލިބޭނީ އެކިގޮތަށް، ބުނެއެއްނު ނުބައިކޮށް އުޅޭ މީހުންނަށް އެމީހަކު ކުރާ ކުށުގެ ސަޒާ ދުނިޔެމަތީގައި ވެސް ދެއްވާފައޭ ގެންދަވާނީ، އަހަންނަށްވެސް މިވަނީ އެހެންވެފަ.... ކުށަށް ތަޢުބާވާންވީ ގޮތަށް ތަޢުބާ ވެސް ނުވެވުނީ، ކުރެވުނު ކުށް ދުނިޔެއަށް ސިއްރެއްގެ ގޮތުގައި ފޮރުވާލެވުނީ، ހެއްދެވި ފަރާތަށް ބިރުވެތިވާންވީ ވަރަށް ނުވެވުނީ" ހައިފާގެ ލޮލުން ކަރުނަ އޮހިގަތެވެ. ޔާނާ ކަންބޮޑުވުމާއެކު ޒޭންގެ އަތުގައި ހިފާލިއެވެ. މޭޒުމަތީގައިވާ ޓިޝޫ ފޮށިން ދެތިން ޓިޝޫ ނަގާ ހައިފާއަށް ޒޭން ދިއްކޮށްލިއެވެ. އޭނާ ވެސް އިނީ ހައިފާގެ ފަރާތުން މިފަދަ ޢަމަލުތަކެއް ފެނިދާނޭ ކަމަކަށް ނޫނެވެ.\n"އަހަރެން މިދުވަހަށް ވަރަށް އިންތިޒާރު ކުރިން، ކޮއްކޮގެ ޚަބަރެއް ވޭތޯ، ނަމަވެސް އެ ކޮއްކޮގެ މަރުގެ ޚަބަރު ލިބުނު ދުވަސް ނޫން އޭގެ ކުރީދުވަހު އަހަރެންގެ ބާރު ކެނޑިގެން ހިނގައްޖެ، މިހާރު އަހަރެންނަކީ އުނަގަނޑުން ތިރި ބޭނުންކުރެވޭ މީހެއްނޫން.... ކެންސަރުގެ ނުބައި ސެލްތަށް ހަށިގަނޑުގެ އެތަންމިތަން ކައި ހުސްކުރަމުންދަނީ، ދިރިހުރުމުގެ އުންމީދު ގެއްލި ކޮންމެވަގުތަކުމެ އަހަރެންގެ ފުރާނަ ހަށިގަނޑުން ނުކުމެދާނެ ކަމަށް ތައްޔާރުވެގެން މި އިންނަނީ" ހައިފާގެ ވާހަކަތަކުގައިވި ވޭން ޒޭންއާއި ޔާނާއަށް ވެސް އިހްސާސް ކުރެވިގެން ދިޔައެވެ.\n"ހަފިއްތަ ކޮންކަހަލަ ވާހަކައެއްތަ ތި ދައްކަނީ" ޒޭން ކަންބޮޑުވުމާއިއެކު ބުނެލިއެވެ.\n"އަހަންނަށް ތި ނަމުން މީހަކު ގޮވާނުލާތާ ހާދަ ދުވަހެއްވެއްޖެއޭ؟ މިންނު! އަހަރެންގެ ކޮއްކޮ ކިތަންމެ ރުޅި އައިސްފައި ހުއްޓަސް ހަފިއްތާއޭ ކިޔާފައި ނޫނީ ގޮވާނުލާނެ. އެއީ އެ ކޮއްކޮ ފެށުނީއްސުރެން އަހަންނަށް ގޮވާލާ ނަން. މިންނު ވަކިވެގެން އެ ދިޔައީ މާ އަވަހަށް. އެކަމަކު ބުނޭ ދޯ... ހެޔޮލަފާ ރަނގަޅު މީހުން އަވަހަށް ގެންދެވާނެއޭ. މިއަދު މިންނުއަށް އަހަރެންގެ ގާތަށް ނާދެވޭނޭކަން އެނގޭ. އެހެންވިޔަސް ދަރިފުޅު ފެނުނީތީ މި ބަލި ހިތަށް ހަމަޖެހުމާއި އުފާވެރިކަން ލިބިއްޖެ. ހަފިއްތަގެ ވާހަކަތައް ޒޭނަށް އެނގުނީ މިންނުގެ ފަރާތުން ކަމަށްވަންޏާ މިހާރު އޮންނާނީ އެނގިފައި އަހަންނަކީ ކޮންކަހަލަ މީހެއްކަން. އަހަރެންގެ އުޅުން ހުރީ ކިހިނެއްކަން" ކަރުނައިން ބަންޑުންވަމުން ދިޔަ ދެ ލޮލުން ޒޭނަށް ބަލާލާފައި ހިނިތުންވެލަން ހައިފާ މަސައްކަތްކުރިއެވެ.\nހައިފާއަށް މިންނުގެ ޑައިރީގެ ވާހަކަތައް ޒޭން ކިޔާދިނެވެ. މިންނުގެ ޢާއިލާގެ ވާހަކަތައް އެނގުނީ އެ ޑައިރީއިން ކަމުގައި ކިޔާދިނެވެ. ޒޭންއާއި މިންނުއާ ދެމެދުގައިވާ ދުރުކަމުގެ ވާހަކަތައް ކިޔާދިނެވެ. ހައިކަލްއާއި މިންނުގެ ހަޔާތް ވޭތުކުރިގޮތުގެ ވާހަކައެވެ. ހައިފާއަށް އެ ވާހަކަތައް އަޑުއިވެމުން ދިޔަވަރަށް ހިތަށް ކުރި އަސަރު ބޮޑުވަމުންދިޔައެވެ. ބާރަށް ރޮވެންފެށުނެވެ. އެއާއެކު އެރި ކޮށީގައި އަނގައިން ލޭއައެވެ. ޒޭން އަވަސް އަވަހަށް އަކީލްއަށް ގޮވިއެވެ. އަކީލްގެ ހަރަކާތް އަވަސްވެފައި ވިއެއްކަމަކު އޭނަގެ މޫނުމަތިން ހާސްކަމެއް ނުފެނެއެވެ. ހައިފާއަށް އެހީތެރިވަމުން އަކީލު ދިޔައިރު އޭނަގެ ބޮލުގައި ފިރުމަމުން ދިޔައެވެ. ނުރޮއެ ހުއްޓާލުމަށް ބުނަމުންނެވެ. އެކަމަށްޓަކައި ހައިފާ ކިހާ ދުވަހަކު ކަރުނަ އަޅައިފިންތޯ ބުނަމުންނެވެ. މިއަދުމީ ހިތަށް ތަސައްލީއެއް ހޯދުމަށް އޭނައަށް ލިބުނު ދެވަނަ ފުރުޞަތެއްކަމުގައި ހީކުރާށޭ އަކީލް ބުނަމުންދިޔައެވެ. އެއިން އެއްވެސް ވާހަކައެއް ޒޭނަކަށް ނުވިސްނުނެވެ. އެ ވާހަކަތަކުގައިވާ މުރާދަކީ ކޮބާކަމެއް ކުޑަކޮށް ވެސް ނޭނގެއެވެ.\n"ހަފިއްތަ ތިހާ ބަލިވެ އުޅޭއިރު އެހާ ގިނައިރު ކޮޅަށް އިންނާކަށް ނުވާނެ. އަޅުގަނޑުމެން އެހެން އިރަކުން އަދި އަންނާނަން" ހައިފާގެ ހާލާ މެދު ޒޭން ކަންބޮޑުވުން ފާޅުކުރިއެވެ. އެވަގުތު ޒޭންގެ އަތުގައި ހައިފާ ހިފާލިއެވެ. އޭނާ ހަމައަކަށް އެޅި ޒޭންއާ ވާހަކަދެއްކިއެވެ.\n"މީ ޒަމާންތަކަކަށްފަހު ލިބުނު ފުރުޞަތެއް. ފަހަރެއްގައި މީ ދަރިފުޅާ ބައްދަލުވާނޭ އެންމެ ފަހު ވަގުތަށް ވެސް ވެދާނެ. ދައްތަގެ ވާހަކަތައް ޒޭނަށް ކިޔައިދޭން ބޭނުން. އަދި ޒޭންގެ ފަރާތުން މިންނުގެ ދިރިއުޅުން ވޭތުކުރިގޮތް އެނގެން ބޭނުން" ނޭވާ ކުރުވެފައި އިން މީހަކު ފަދައިން ލަސްލަހުން ހައިފާ ވާހަކަދެއްކިއެވެ. އަކީލު ވެސް އިށީނީ ހައިފާއާ ކައިރީގައެވެ. އަނބިމީހާގެ ހާލު އެނގޭތީ ދުރަށް ދާން ބޭނުންނުވެގެންނެވެ.\nޒޭންގެ ވާހަކަތައް ކުރިއަށް ގެންދިޔައެވެ. ކޮންމެ ގޮތަކަށް ކަންތައްތައް ދިމާވިކަމުގައި ވިޔަސް މިންނުއާއި ހައިކަލް އެކަމަށް ކުރިމަތިލާ އެ ދެމީހުންގެ މެދުގައިވި ނަފްރަތުގެ ފާރުނައްތާލި ގޮތް ކިޔާދިނެވެ. އަދި މިންނު ހައިކަލްއަށް ދެ ފަހަރަށް ބަލިވެއިން ކަމާއި މިންނު ނިޔާވީ ދެވަނަ ދަރިފުޅު ވިހައިގެން ލޭމަނާ ނުކުރެވިގެންކަން ބުނެދިނެވެ. އަދި ދަރިފުޅު ނިޔާވީކަން ބުނެދިނެވެ. އެއީ އަންހެން ކުއްޖެއް ކަމުގައި ބުންޏެވެ. ހައިފާ ފުންނޭވާއަކާއިއެކު ދެ ލޯމަރާލިއެވެ. އަކީލްގެ މޫނުމަތިން ހާސްކަމާއި ކަންބޮޑުވުން ފެނުނީ އެވަގުތުއެވެ. އޭނަ ހައިފާގެ މޫނާ ކައިރިވެލަމުން ބަލާލިއެވެ. ގޮނޑިއަށް ހައިފާގެ ހަށިގަނޑު ދޫކޮށްލައިގެން އޭނާ އިންއިރު ހީވަނީ މަރުވެފައިވާ މައްޔިތެއްހެނެވެ. ހަށިގަނޑުގައި އެއްވެސް ރޫހެއްނެތެވެ.\n"އަމިއްލަ ނަފްސައް ތިހާ އަނިޔާވެރިނުވޭ" ހައިފާގެ އަތްތިލާގައި ހިފާލާ ފިރުމާލަމުން އަކީލު ބުނެލިއެވެ. އޭރު ވެސް ހައިފާގެ މަރާލެވިފައިވި ދެލޮލުގެ އެއްފަރާތުން ކަރުނަތައް ފައިބަމުންދިޔައެވެ. އެހެންމީހުންގެ ހިތްތަކަށް ފުންއަސަރެއް ކުރުވާފަދަ ހިތްދަތި މަންޒަރެކެވެ.\n"އަޒާން! އޭނާ... އޭނާއަކީ މިންނުގެ ދިރިއުޅުން... އެއީ ކާކުން ޒޭނަށް އެނގޭތަ؟ އޭނާގެ ހާލަކީ ކޮބާކަން އެނގޭތަ؟" ހައިފާ އިންގޮތަށް އިނދެ އަހާލިއެވެ.\nހައިފާގެ ދުލުން އަޒާންގެ ނަން އިވުމުން ޒޭން ބަލާލީ ޔާނާއަށެވެ. ކިޔާދޭށޭ ބުނާފަދަ ގޮތަކަށް ޒޭންގެ ބޮލުން އިޝާރާތްކޮށްލިއެވެ. ޔާނާ ފިނިވެފައި އިނެއްކަމަކު ވާހަކަދައްކަން ފެށިއެވެ.\n"އޭނަ މީހަކާ އިނދެގެން އުޅެނީ، ކުއްޖަކުވެސް އެބަހުރި" ޖެހިލުންވެފައި އިނދެ ތުރުތުރު އަޅައަޅާއޮތް އަޑަކުން ޔާނާ ބުނެލިއެވެ.\n"ތީ ކޮންކުއްޖެއްތަ؟ ޒޭންގެ އަންހެނުންތަ؟" ޔާނާގެ އަޑު އިވުމާއިއެކު ހައިފާ ލޯހުޅުވާލުމަށްފަހު ޔާނާއަށް ބަލާލިއެވެ. ހައިރާންކުރުވަނިވި ގޮތަކަށެވެ. މި ހުރިހާ އިރު އޭނާގެ ހުރިހާ ސަމާލުކަމެއް ދެވުނީ ޒޭނަށެވެ. އޭނާއާއެކު އައިސް އިން އަންހެންކުއްޖާއަށް އަޅާނުލެވެއެވެ.\n"މީ އަޒާންގެ ދަރިފުޅު... ޔާނާ" ޒޭން ބުންޏެވެ. އަދި އެ ދެމީހުންގެ ވާހަކަތައް ހައިފާއަށް އޮޅުންފިލުވައިދިނެވެ. އަކީލް އިނީ އަޖައިބުވެ އަންތަރީސްވެފައެވެ. އޭނަގެ ކުރިމަތިން ފެންނަމުން ދިޔައީ ގުދުރަތުގެ ރޭވުންތެރިކަމުގެ މިސާލެކެވެ. ތަޤުދީރު މިންނުއާއި އަޒާން އަނެއްކާ ވެސް އެއްތަން ކުރުވި ގޮތެވެ. ހައިފާއަށް ޔާނާއާއި ދިމާއަށް ބަލަން އިނދެވުނީއެވެ. އެހެންނަމަވެސް އެ ޚަބަރުވެގެން ދިޔައީ އޭނާގެ ހިތަށް ލުޔެއް ގެނެސްދިންކަމަކަށެވެ. އެ މޫނުމައްޗަށް މިފަހަރުވެރިވީ ހިތްހަމަޖެހުމިގެ ހިނިތުންވުމެކެވެ. އެއްޗެއް ނުބުނިކަމުގައި ވިޔަސް އެ ހިނިތުންވުމުގައި އެތަށްކަމެއް އެކުލެވިގެން ވިއެވެ. އެ ދެ ކުދިންނަށް ޓަކައި އެ ހިތުގައި ހެޔޮދުޢާވިއެވެ.\n"މިއަދު އަހަރެންނަށް ކުރެވުނު ކުށް އެކަލާނގެ އުފުއްލަވާފިކަމުގެ އިހްސާސް ކުރެވިއްޖެ، އާން! އަކީލް! އަހަރެންގެ ދުޢާ އިޖާބަކުރައްވައިފި!...އަލްޙަމްދުލިއްލާޚި!" އަކީލްއަށް ހިނިތުންވަމުން ހައިފާ ބުންޏެވެ. މިއަދު ކުއްލިއަކަށް ހައިފާގެ ލޮލުގައި ކުރިންނުވާ ވިދުމެއް އަކީލްއަށް ފާހަގަކުރެވުނެވެ.\n"ހަފިއްތައަށް ކުރެވުނީ ކޮންކުށެއްތަ؟" ޒޭން ހައިރާން ކަމާއިއެކު އަހާލިއެވެ. އޭނާގެ އެ ސުވާލުން އެ ކުދީންނަށް އެއްވެސް ކަމެއް ނޭނގޭކަން ހައިފާއަށް ޔަގީންވިއެވެ. އޭނާ ދެން ބަލާލީ އަކީލަށެވެ. އެހިނދު އަކީލު ބޯޖަހާލީ ހުރިހާކަމެއް ކިޔާދޭށޭ ބުނާ ފަދައިންނެވެ. ފުންނޭވާއެއް ދޫކޮށްލުމަށްފަހު ހިކިފައި ދެ ތުންފަތް ހައިފާ ތެތްމާލިއެވެ. އަދި ޒޭންއާއި ޔާނާއަށް ބަލާލިއެވެ.\n"ޒޭންއާއި ޔާނާއަށް ހަޤީޤަތް އެނގުމުން ހަފިއްތައާ މެދު ހަމްދަރުދީއެއްނުވާނެ، އެހެންވިޔަސް މިއަދު ތި ދެކުދީން އެކުގައި އައީތީ ތި ދެކުދީންނަށް ވެސް ހުރިހާ ހަޤީޤަތެއް ކިޔައިދޭނަން. ޣާފިލުކަމުގައި ހުރެ ކުރެވުނު ނުބައި ޢަމަލު ކިޔައިދޭނަން... ޒޭން! ޒޭންގެ މަންމައަކީ ޠޯހިރު ހިތެއްލިބިފައިވާ މާތް އަންހެނެއް، އޭނައަށް ލިބިފައި އެވާ ރިވެތި އަޙްލާގާ މަޑުމޮޅި ކަމަކީ އޭނަ އަމިއްލައަށް ލިބިގަތް ސިފަތަކެއް، މަންމައަށް އަހަރުމެން އެއްވެސް ކުއްޖަކަށް ރީތި އަދަބުތަކެއް ދަސްކޮއްދޭކަށް ވަގުތެއް ނުލިބުނު... މަންމައަކީ އަބަދުވެސް އަމިއްލަ އެދުން ކުރިއަށް ނެރޭ އަންހެނެއްކަން އަހަރެން ވެސް ޤަބޫލުކުރަން" ހައިފާ މިންނުގެ ވާހަކަތައް ކިޔާދިނުން ހުއްޓާލާފައި މޭޒުމަތީގައި ހުރި ސައިތަބަކަށް އިޝާރާތްކުރިއެވެ. ވާހަކަ ދައްކާނީ ހަމަޖެހިގެން ކަމުގައި ބުނެ ސައިބޯން ފަށަން އެދުނެވެ.\nޔާނާ ކުރިމަތީގައި ހުރި މޭޒުމަތިން ސައިޖޯޑެއް ނަގާ ހަކުރުއަޅާ ގިރާލުމަށްފަހު ޒޭންއަށް ދިއްކޮއްލިއެވެ. އަދި ދެން ހުރި ސައިޖޯޑު ނަގަމުން އަކީލް ސައިނުބޮންތޯ އަހާލިއެވެ. އޭނަ ހިނިތުންވުމާއިއެކު ސައިބުއީ ވަރަށް ފަހުން ކަމުގައި ބުންޏެވެ. އޭރު ޒޭން އިނީ ހައިފާގެ ވާހަކަތައް އަޑުއެހުމަށް ކެތްމަދުވެފައެވެ. އެހެންވާހަކަތަށް ދެކެވެން ފެށުމުގެ ކުރިން ޒޭން ހައިފާގެ ވާހަކަ ކުރިއަށް ގެންދިއުމަށް އެދުނެވެ.\n"އަހަރެންގެ ވާހަކައަކީ، އަހަންނާއި ސުހާއަށް ލިބުނުވަރަށް ވެސް މިންނުއަށް މަންމަގެ ލޯތްބެއް ނުލިބުނޭ، އެކަމުގެ ސަބަބުން އެ ކޮއްކޮވަނީ މަންމަގެ ލޯތްބާ އަޅާލުމުން މަހުރޫމުވެފަ، ނަމަވެސް މިންނު ބޮޑުވަމުން އައިއިރު އޭނަވީ ރީތި ސިފަތަކެއްގެ ވެރި ކުއްޖަކަށް، އޭނަގެ ރީތި އިސްތަށިގަނޑާ އެ ރީތީ ނޫކުލައިގެ ދެލޯ އަހަރެންގެ ހިތުގައި ރުޅިވެރިކަމުގެ ހުޅުރޯކުރޭ، އޭރު ވެސް އޭނައާ ދޭތެރޭ ކަންތައްތައް ކުރެވުނީ ވަރަށް އިހާނެތިކޮށް، އަހަންނަށް މިންނުއަށް ޓަކައި ސުހާ ފަދަ ރަނގަޅު ދައްތައަކަށް ނުވެވުނު، އެއަށްވުރެ އަހަރެން މިންނުއަށް ނަފުރަތުކުރިން، އެކަމަކު ކިތަންމެ އަވަހަށް ކަމެއްކޮއްދޭން ބުންޏަސް އެކުއްޖާ އެކަމެއް ކޮއްދިނުމަށް ފަހެއްނުޖެހޭ، އަހަރެން އޭނައާ އަނގައިން ބުންޏަސް ގިނަފަހަރަށް ބުނަނީ އަހަރެންގެ އަމިއްލަ ބޭނުމެއް އޮވެގެން. މިންނުއަށް ދުވަހަކުވެސް ރަނގަޅު ގޮތެއް މެދުވެރިވާކަށް އަހަރެން ނޭދެން، އަހަންނަށް މިންނުގެ ހުރިހާ ވެސް އުންމީދަކީ އަޒާންކަން އެނގުމުން އެ ދެމީހުން ދުރުކުރުވަން އަހަންނަށް ކުރެވުނުކަމެއް ކުރަން ނިންމީން، އޭރު އެނގުނީ ހައިކަލް އެހާ ގިނައިން އަހަރުމެން ގެއަށް އަންނަނީ މިންނު ބޭނުންވެގެންކަން، އޭނަގެ އަތުން އަހަރެން ފައިސާ ހޯދީ މިންނު އޭނައަށް ހޯދަދޭނަމޭ ބުނެ، ހައިކަލްއަށް އަޒާން ނޫންމީހާކާ މިންނު ރައްޓެއްސެއްނުވާނެކަން އެނގުމުން އޭނައަށް ގޮތްހުސްވީ. އެ ދެ މީހުންގެ ދެމެދުގައި ހިނގާ ހުރިހާ ކަމެއް އަހަރެން އައީ ވަރަށް ގާތުން ބަލަމުން. ހައިކަލްގެ ޢަމަލުތައް ހުންނަ ގޮތުން މިންނު ހިތްހަމަނުޖެހޭކަން އަހަންނަށް އެނގޭ. ހައިކަލް މާޔޫސްވުމުން އެވަގުތުގެ ބޭނުން އަހަރެން ނިކަން ރަނގަޅަށް ހިފިން، އެއީ އަހަރެން ބޭނުންވިފަދަ ފުރުޞަތެއްކަން އެނގުނީމަ، އަހަރެން ހައިކަލްގެ ބޮލަށް އެރި އެ ނުބައި ކަންތައް ކުރުމަށް ވިސްނާދިނިން، ފުރަތަމަ އެކަން ކުރަން ހައިކަލް ފަސްޖެހުނު، ނުކުރާނަމޭ ވެސް ބުނި، އެކަމަކު އޭނައަށް މިންނުއާއި ނުލާ ނޫޅެވޭނެކަން އެނގުމުން އޭނަ ހުރީ އަހަރެން ބުނި ކޮންމެގޮތެއް ހަދައިގެން ވެސް މިންނު ހޯދަން، އަހަރެން އޭނާއަށް ވިސްނައިދިނިން މިންނުއާ ގާތްވަނިކޮށް ހައިކަލްގެ މައްޗަށް ހިތް ލެނބިދާނޭ. ފުރަތަމަ ދެކޮޅު ހެދިޔަސް ފަހުން ރުހޭނެއޭ. އޭރުން ހައިކަލް ބޭނުން ގޮތަކަށް މިންނު ގެންގުޅެވޭނެއޭ. ދެ މީހުންނަށް އެހާތަނުން ކައިވެނިކުރެވޭނެއޭ. އޭރުން މިންނު އަމިއްލައަށް އަޒާންއާ ދުރަށް ހިނގައިދާނެއޭ. އަހަރެން ހީކުރިވަރަށްވުރެ ހައިކަލްގެ ސިކުނޑިއަށް އެރެން ފަސޭހަވި. ސުހާ މަންމަ ގާތަށް ފުރުވާލުމަށް ވެސް ބުނީ އަހަރެން، ބޭނުމަކަށްވީ މިންނު އެކަނިކޮއްލުން... އޭރުން ހައިކަލްއަށް ޖެހިލުމެއްނެތި މިންނުއާ ދިމާކުރެވޭނެތީ، އެކޮޓަރީގެ ތަޅުދަނޑި ހައިކަލްއާއި ހަވާލުކުރީ ވެސް ހަމަ މި ދެއަތުން، އެއްފަހަރު ވެސް ހިތަށްނޭރި މިއުޅެނީ އަމިއްލަ އެއްބަނޑު އެއްބަފާ ކޮއްކޮގެ އިއްފަތްތެރިކަން ނަގާލަންކަމެއް، މީހާ މަގުފުރެދިފައިވީ އިންތިހާއަށް، އެ ކޮއްކޮގެ ދިރިއުޅުން ހަލާކުކޮއްލާއިރު އޭނައެކަމާއި ކަރުނަ އަޅާނެވަރު އިހްސާސް ވެސް ކޮށްނުލެވުނު، ހަމައެކަނި އޮތް އެދުމަކީ ދުނިޔޭގެ ކުރިމަތީ އޭނަ ފަޟީހަތްކޮށް ބޭޒާރުކޮއްލުން، އުފަލޭކިޔާ އެއްވެސް އެއްޗެއް އޭނައަށް ހާޞިލްވިޔަ ނުދިނުން، އަހަރެންފަދަ ނުބައިމީހަކު އަޅެ ހުންނާނެތަ... އަހަރެން ބޭނުންވި ކަންތައް ފުރިހަމަވި. ހައިކަލްއަށް އެންގި ގޮތަށް އޭނާ ކަންތައް ކުރިކަން އޭނާ ނުބުންޏަސް އަހަންނަށް އެނގުނު. އެކަމުގެ ސަބަބުން ހައިކަލް ވެސް ބަދަލުވެއްޖެ. އޭގެ ފަހުން ހައިކަލް އަހަންނާ ވާހަކަ ނުދައްކާ ތަނުގަ ފެނުމުން ބަލާ ވެސް ނުލާ، އަހަންނަށް މިންނު ފެނުމުން އެނގުނު އޭނަގެ މުޅިދިރިއުޅުން ހަލާކުގެ ތެރެއަށް ވައްޓާލެވިއްޖެކަން، ދިރިހުއްޓާ އެ ހަށިގަނޑުން ފުރާނަ ދަމައިގަނެވިއްޖެކަން. އެކަމާ އުފާ ވެސް ކުރިން... ހައިކަލްއާއި ވާހަކަ ދެއްކޭތޯ މަސައްކަތް ކުރިން. އެކަމަކު އޭނާ އަހަންނަށް ބަލަން ފެށީ ނުރުހުމާއި ނަފުރަތުގެ ނަޒަރުން. ދެން އިވުނީ ހައިކަލްއާއި މިންނުގެ ކައިވެނި އިއުލާން ކުރި ޚަބަރު، އޭގެ ފަހުން އަހަންނަށް ހިތްހަމަޖެހުމެއް ނުލިބޭ، ފުރަތަމަ އަހަންނަކީ ދަރިންލިބުމުން މަހުރޫމުވެފައިވާ އަންހެނެއްކަން ޑަކްޓަރުން ޔަގީންކޮށްދިން، ދެން އަހަރެންގެ ހަށިގަނޑަށް ކެންސަރު ޖެހުނީ... އިރާދަކުރެއްވީތީ އަހަންނަށް މިވަނީ ހެޔޮވިސްނުންލިބިއްޖެ، އަހަންނަށް މިންނުގެ ގާތުން މަޢާފަށް އެދެންވީ ވަގުތު ފާއިތުވެއްޖެ، އެހެންނަމަވެސް މި ބަދުނަސީބު ދައްތައަށް މާފުކޮއްދިނުމަށް މި އެދެނީ ތިޔަދެކުދީންގެ ފަރާތުން... ހައިކަލްއަކީ އޭނާގެ ގޮތުގައި ހުންނާނޭ މީހެއްކަން އަހަންނަށް އެނގޭ. އޭނާއާ ބައްދަލުކުރާން އަހަރެން މަސައްކަތްކުރީން. އެކަމަކު އޭނާ ވަނީ ބުނެފައި. ދުވަހަކު ވެސް އަހަރެންގެ މޫނު ދުށުމަށް އޭނާ ބޭނުންނުވާކަން" ހައިފާ ފެންކަޅިވެފައިވާ ހާލުގައި ޒޭންއާއި ޔާނާއަށް ބަލާލިއެވެ.\nތުނބުގައި ސައިޖޯޑު ޖައްސާލަން ވެސް ނޭގިފައި އިން ޒޭންއަށް ހައިކަލްއާއި ސުހާ ހަފިއްތަދެކެ އެހާ ހިތްހަމަނުޖެހެންވީ ސަބަބެއް އެނގިގެން ހިގައްޖެއެވެ. އޭނާގެ މޭގައި ވެސް ރިހުމެއް އުފެދުނެވެ. އޭނާގެ މަންމައަކީ ކެތްތެރި އަންހެނެކޭ ހިތަށް އެރިއެވެ. އެހެން މީހުންގެ އަނިޔާތަކަށް ކެތްކުރުމަށްފަހު ވެސް އެ މަންމަގެ ދިރިއުޅުމަށް އުފާވެރިކަން މިންވަރުކުރެއްވީތީ ﷲއަށް ހިތުގެ އަޑިން ޝުކުރުވެރިވެވުނެވެ. ހިފަހައްޓާލައިގެން އިން ސައިޖޯޑު ތަބަކުގެ ތެރޭ ބަހައްޓާފައި ހައިފާގެ އަތްތިލާގައި ޒޭން ހިފާލިއެވެ.(ނުނިމޭ)


India Ge Hospital Ehge Haalathu Dhahkuvaidhey Video Eh - Vaguthu\nއިންޑިއާގެ ހޮސްޕިޓަލެއްގެ ހާލަތު ދައްކުވައިދޭ ވީޑިއޯއެއް\nދުނިޔެއިން ދެވަނައަށް އެންމެ ގިނަ މީހުން އާބާދު ވެފައިވާ އިންޑިއާގައި ކޮވިޑް-19ގެ ދެވަނަ ރާޅާއި އެކު ގައުމުގެ ހާލަތު ވަނީ ވަރަށް ގޯސްވެފައެވެ. ދުވާލެއްގެ މައްޗަށް ރެކޯޑު އަދަދަކަށް މީހުން ކޮވިޑަށް ފައްސި ވަމުންދާއިރު ކޮވިޑުގައި މަރުވާ މީހުންގެ އަދަދު ވެސް ގިނައެވެ. ހޮސްޕިޓަލުތައް ފުރި ފަރުވާ ނުދެވޭ ހާލަތްތައް ދަނީ ފަހަރަކަށް ވުރެ ފަހަރެއް ގިނަވަމުންނެވެ. ހޮސްޕިޓަލު ތަކުން އޮކްސިޖެން ހުސްވެފައި ވާ ކަމަށް ރިޕޯޓު ކުރަމުން ދާއިރު، ގައުމުގައި ވެސް އޮކްްސިޖެން ލިބޭނެ ގޮތެއް ނެތެވެ.\nފަރުވާ ދިނުމަށް ބޭނުންވާނެ ތަކެތި އިންޑިއާއަށް އެތެރެ ކުރަން ބަލާއިރު ގައުމުގެ ދަތުރު ފަތުރުގެ ނިޒާމުގައި ހުރަސްތަކަކާއި ކުރިމަތިލާން ޖެހެއެވެ. ގިނަ ގައުމުތަކަކުން ވަނީ އިންޑިއާއަށް ދަތުރުކުރުން ހުއްޓާލައިފައެވެ.\nބީބީސީ ނިއުސްއިން ދިއްލީގެ ހޮސްޕިޓަލަކަށް ގޮސް އެތަނުގެ ހާލަތު ވަަރަށް ކައިރިން ބަލައި ވީޑިއޯއެއް ރިޕޯޓު ކޮށްފައިވެއެވެ. ވީޑިއޯއިން އެތައް ބަޔަކު ހޮސްޕިޓަލުގައި އެނދުމަތި ކޮށްފައި ވަނިކޮށް ފެނިގެން ދާއިރު ފަރުވާ ދިނުމުގައި އަވަދިނެތި އުޅޭ ނަރުހުންނާއި ޑޮކްޓަރުން ދައްކާލައެވެ. އެނދުތަކުން ޖާގަ ނުލިބި ވީލް ޗެއާގައި އެތައް ބަޔަކު މަޑުކޮށްގެން ތިބޭ މަންޒަރު ފެނިގެންދެއެވެ.\nޑޮކްޓަރަކު ފޯނުގައި ހުރެ ވާހަކަ ދައްކަމުން ދިޔަ މަންޒަރެއް ރިކޯޑު ކޮށްފައިވެއެވެ. "ވަރަަށް ދަތި ހާލަތެއް" ފޯނު ކޯލަކުން ވާހަކަ ދައްކަމުން ޑޮކްޓަރެއްގެ ދުލުން އެ ލަފްޒު ބޭރުވާ އަޑު އިވިގެން ދަނީ އެ އަޑުގައި ރިހުން އެކުލެވިގެންވާ ހާލުގައެވެ. ޑޮކްޓަރ ބީބީސީ ނިއުސްރިޕޯޓަރަށް ދީފައިވާ މައުލޫމާތުގައި ބުނެފައިވަނީ އެ ހޮސްޕިޓަލުން އޮކްސިޖެން ހުސްވެ، ފަރުވާ ދިނުމުގައި ދަތިތަކެއް ހުރިކަމަށެވެ.\nބީބީސީއިން ހިއްސާ ކޮށްފައިވާ ވީޑިއޯ ރިޕޯޓުން ފެނިގެން ދަނީ ޑޮކްޓަރުންނާއި ނަރުހުން ކަންބޮޑުވުމާއި އެކު ބަލި މީހުންގެ ގާތުގައި ހަރަކާތްތެރި ވަމުންދާ މަންޒަރެވެ. ފަހަރަކު މީހަކަށް ފަރުވާ ދިނުމުގައި އަވަދިނެތި އުޅޭ އިރު އަމިއްލަ މީހާގެ އާއިލާ މީހަކު ބައްޔެއް ވިޔަސް ފަރުވާ ދެވޭނެ ގޮތެއް ނެއްކަމުގެ ބިރު ހިތުގައި އޮންނާނެކަން ޔަގީނެވެ.\nDistressing video report on current Covid situation in Delhi\nVideo : https://t.co/E734JFuNJy\nPosted by Azzam Ameen on Friday, April 23, 2021\nސިއްހީ ތަޖުރިބާކާރުން ބުނަމުންދަނީ އިންޑިއާގެ ހާލަތު ނުރައްކާ ހާލަތަަކަށް ދާން މެދުވެރިވީ އެގައުމުގެ ސަރުކާރުން ކަންތައް ކުރި ގޮތުން ކަމަށެވެ. މާސްކު ނާޅާ ބޮޑަތި އެއްވުންތައް ބޭއްވުމާއި، މިފަދަ ކޮށްގެން ނުވާނެ އެތައް ކަމެއް ސަރުކާރުން އިސްވެ ކޮށްފައިވާ ކަމަށް ސިއްހީ މާހިރުން ބުނަމުންދެއެވެ.\nއޭޕްރީލް 24, 2021 23:48\nއަދިވެސް ގައުމުތަކުގެ މިނިވަންކަމާ ބެހުނީމަ ރަނގަޅުވާނެ


Sinopharm ge 66,000 dose era huri: HEOC\nޗައިނާގެ ސިނޯފާމް ވެކްސިން: ސެންޓްރަލް ސްޓޮކްގައި ހުރީ 66،000 ޑޯޒް --\nކޮވިޑް-19 އިން ރައްކާތެރި ވުމަށް ދެމުންދާ ވެކްސިންގެ ތެރެއިން ޗައިނާގެ ސިނޯފާމް ވެކްސިންގެ 66،000 ޑޯޒް އަދި އެބަހުރި ކަމަށް ހެލްތު އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nފެބްއަރީ ފުރަތަމަ ދުވަހު ފެށި ކޮވިޑް ވެކްސިން ޕްރަގްރާމްގެ ދަށުން ރާއްޖޭގައި މިހާރު ޖަހަމުން ދަނީ ޗައިނާ ސަރުކާރުން ހަދިޔާ ކުރި ސިނޯފާމްގެ 200،000 ޑޯޒެވެ. މިއަދު އެޗްއީއޯސީން ވަނީ ރާއްޖޭގެ ވެކްސިންގެ ސްޓޮކްގެ ތަފްސީލް ވެސް އާންމުކޮށްފަ އެވެ.\nއެޗްއޯއީސީން ބުނީ ސިނޯފާމްގެ 66،035 ޑޯޒް ސެންޓްރަލް ސްޓޮކްގައި އެބަހުރި ކަމަށެވެ. އެ ވެކްސިންގެ ފުރަތަަމަ ޑޯޒް ޖަހާތާ ހަތަރު ހަފުތާތެރޭ ދެވަނަ ޑޯޒް ޖެހެ އެވެ. އެހެންވެ ފުރަތަމަ ބުރުގައި ސިނޯފާމް ޖެހި ގިނަ ބަޔަކު ވަނީ ދެވަނަ ޑޯޒް ވެސް ފުރިހަމަ ކޮށްފަ އެވެ. ރާއްޖޭގައި ސިނޯފާމް ދޭން ފެށީ މާޗް 22 ވަނަ ދުވަހު އެވެ.\nރާއްޖޭގެ އެންމެ ގިނަ ބަޔަކަށް ދީފައި ވަނީ އިންޑިއާގެ ކޮވިޝީލްޑް ވެކްސިނެވެ. ނަމަވެސް އެ ވެކްސިން ހުސްވެ ލައްކައަށްވުރެ ގިނަ މީހުން ތިބީ ވެކްސިންގެ ދެވަނަ ޑޯޒް ޖެހޭނެ ދުވަހެއްގެ އިންތިޒާރުގަ އެވެ. އެ ވެކްސިންގެ އާ ސްޓޮކެއް ލިބޭނެ ދުވަހެއް ނޭނގެ އެވެ. މިވަގުތު ވެސް 200،000 ޑޯޒަށް ދިވެހި ސަރުކާރުން ވަނީ ފައިސާ ދައްކާފަ އެވެ. މިވަގުތު ސެންޓްރަލް ސްޓޮކްގައި ހުރީ ކޮވިޝީލްޑް 400 ޑޯޒެވެ.\nބޮޑެތި ބަލިތަކަށް ފަރުވާ ހޯދަމުންދާ މީހުންނާއި އުމުރުން ދުވަސްވީ މީހުންނަށް ޖަހަމުންދާ ފައިޒާ ވެކްސިންގެ 1،925 ޑޯޒް އެބަހުއްޓެވެ.\nސަރުކާރުން މިހާރު ވަނީ ރަޝިޔާގެ ސްޕުޓްނިކް ވީގެ 200،000 ޑޯޒް ގަންނަން ނިންމާފަ އެވެ.\nމިދިޔަ ހަފުތާގައި ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހެލްތު މިނިސްޓަރު އަހުމަދު ނަސީމް ވިދާޅުވީ ދެ ގައުމުގެ މެދުގައި ވަރަށް އަވަހަށް އެއްބަސްވުން ގާއިމު ކުރާނެ ކަމަށެވެ. އޭނާ ވިދާޅުވި ގޮތުގައި މިހާރު އޮތީ މަޝްވަރާގެ މަރުހަލާގަ އެވެ. އަދި ދެތިން ދުވަސްތެރޭ ވެކްސިން ހޯދަން އޯޑަރު ދޭނެ އެވެ. މިނިސްޓަރު ވަނީ ރަޝިޔާ ވެކްސިން ވަރަށް އަވަހަށް ލިބޭނެ ކަމުގެ ޔަގީންކަން އެބައޮތް ކަމަށް ވެސް ވިދާޅުވެފަ އެވެ. އަދި ވިދާޅުވީ އެއްބަސްވުން ގާއިމުކުރާތާ މަސް ދުވަސްތެރޭ ވެކްސިން ލިބޭނެ ކަމަށެވެ.\nއިނގިރޭސިވިލާތުގެ އޮކްސްފޯޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިންގެ 700،000 ޑޯޒް ގަތުމަށް ދިވެހި ސަރުކާރުން ވަނީ އެއްބަސްވެފަ އެވެ. އެ ވެކްސިން ލިބޭނެ ކަމަށް އެކި ތާރީހުތައް ދީފައިވާއިރު އެންމެ ފަހުން ދިން ތާރީހަކީ ޖޫން މަހުގެ ފުރަތަމަ ހަފްތާއެވެ.\nރާއްޖޭގެ އާބާދީގެ 70 ޕަސެންޓް މީހުން ވަނީ ވެކްސިންގެ ފުރަތަމަ ޑޯޒް ޖަހާފައެވެ. އަދި 37 ޕަސެންޓް މީހުން ވަނީ ވެކްސިންގެ ދެވަނަ ޑޯޒް ފުރިހަމަކޮށްފައެވެ.\nމިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19 + މުހައްމަދު މަބްރޫކް އަޒީޒް ސިނޯފާމް ޗައިނާ އެޗްޕީއޭ ދިވެހި ރާއްޖެއާ ޗައިނާގެ ގުޅުން ކޮވިޑް-19 އިގެ ބަލާއާފާތް އެޗްއީއޯސީ


Post Ofeehah Vanee7Foot Huri Bodu Kinbuleh! - Vaguthu\nމިއީ ހަމަ ލިބުނު ބޮޑު ހައިރާން ކަމެކެވެ. ބިރުން ހިތްފަޅައިގެންދާ ވަރުގެ ކަމެކެވެ. ކޮންމެ ތަނެއްގައި އުޅޭ މީހެއް ކަމުގައިވިޔަސް، ޔަގީނުންވެސް މިވަރުގެ ނުރައްކާ ބޮޑު އެއްޗެއް ފެނުމުން ބިރު ގަންނާނެއެެވެ.\nކަންވީ ގޮތަކީ މިއީއެވެ. ފްލޮރިޑާގައި ހުންނަ ޕޯސްޓް އޮފީހަކަށް މެއިލް އެއް ފޮނުވަން ދިޔަ މީހަކަށް ފެނުނީ އެތަނުގެ ލޮބީގެ ތެރެއިން ބޮޑު ކިނބުލެކެވެ. އެ ކިނބޫ ފެނުމާއެކު އެ މީހާ ހުރީ ބިރުން ހަލާކުވެފައެވެ.\nއެންމެ ފަހުން އެ ހަތް ފޫޓުގެ ދިގު ކިނބުލުން ކިބައިން ސަލާމަތްވުމަށް ގުޅާފައި ވަނީ ފުލުހުންގެ އޮފީހަށެވެ.\nހެމެންޑޯ ކައުންޓީ ޝެރިފް އޮފީހުން ފޭސްބުކްގައި ލިޔެފައިވާ ޕޯސްޓެއްގައި ބުނެފައި ވަނީ، މިކަން ހިނގާފައި ވަނީ ޖޫން ނުވަ ވަނަ ދުވަހު ކަމަށެވެ. އަދި މީހަކު ޕޯސްޓް އޮފީހަށް ޕެކޭޖެއް މެއިލް ކުރަން އައީ ކަމަށާއި، އޭނާ އެ އޮފީހަށް ވަންއިރު ލޮލުގައި އަޅައިގަތީ ހަތް ފޫޓުގެ ދިގު ކިނބުލެއް، އެ އޮފީހުގެ ލޮބީ ތެރޭގައި ދުވާ މަންޒަރު ކަމަށެވެ.\nއެންމެ ފަހުން ފުލުހުން ވަނީ އެތަނަށް ގޮސް އެ މީހުންގެ އެ ކިނބޫ އެތަނުން ނެރެފައެެވެ.\nއެ ކިނބުލަށް އެތަނަށް ވަދެވުނީ، އެތަނުގައި ހަރުކޮށްފައި ހުރި އޮޓޯމެޓިކް ޑޯ ސިސްޓަމް މެދުވެރިކޮށެވެ.\nއެ ޕޯސްޓް ފުލުހުން ލުމާއެކު މީސް މީޑިއާގައި ވައިރަލް ވެގެން ދިޔައެވެ. އެ ޕޯސްޓަށް މަދު ވަގުތުކޮޅެއްގެ ތެރޭގައި 3000 އަށް ވުރެ ގިނަ ލައިކްސް ލިބުނެވެ. އަދި އެތައް ސަތޭކަ ކޮމެންޓާއި ޝެއާވެސް ލިބުނެވެ.\nއެސޮރަށް ޕޯސްޓުން އައި ޕާރުސަލް ބަލާ ދިޔައީ\nހީވަނީ ތީ މުލިޔާގެ އިން ނުކުތް ކިނބުލެއް ކަމައް. ރައީސް އޮފީސް ކަމައް ހީކޮއް ހިނ ދު ކޮޅުގަ ހުރެގެން ޕޯސްޓް އޮފީހައް ވަ ދެވުނީހެން\nޖޫން 11, 2021 17:10\nމިތަނުގެ ރައީސް އޮފީހަށްވެސް ކިނބުލެއް ވަ ދެގެންް ނުނެރެވިގެން މިއުޅެނީ ..\nޖޫން 11, 2021 17:45\nރާއްޖެއަށްވެސް އަރައިގެން މިއުޅެނީ ކިނބުލެއް\nޖޫން 11, 2021 18:43\nފޭކް ފޮޓޯ އަކާ ވައްތަރު.. ބަލާ ބިންމަތީގައި ޖަހާފައި ހުރި ތަށިމުށިތަކަށް..އިއްތިފާޤަކުން ކިނބޫއޮތް ގޮތަށް އެއޮތީ ބެކް އެންޑް ފްރޮންޓް ގައި މުށި ޖަހާފައި..\nޖޫން 11, 2021 21:23\nއޮޓޮމެޓިކް ޑޯ ސިސްޓަމްވެސް ވަންނަނީ ކޯއްޗެއްތޯ ބަލާފައޭނު ދޮރުހުޅުވަން ވާނީ ލޮލް.


100 Aharuvee Mahaanain Isthashi Fennaathee Birun! - Vaguthu\nއެމެރިކާގެ ސެކްރަމެންޓްރޯގެ ސެއިންތް ޖޯސެފް ކެތޮލިކް ގަބުރުސްތާނުގައި ހުރި ގަރުނެއްހާ ދުވަސްވީ މަހާނައަކުން އިންސާނެއްގެ އިސްތަށިގަނޑެއް މަހާނަ ތެރެއިން ނުކުމެފައިވާތަން ފެނިއްޖެއެވެ.\nމަހާނަ ތެރެއިން އިންސާނެއްގެ އިސްތަށިގަނޑު ފެނިފައި ވަނީ ކެލިފޯނިޔާއަށް ނިސްބަތްވާ މީހަކަށެވެ. އޭނާ އަށް އެ އިސްތަށިގަނޑު ފެނިފައި ވަނީ ޓިކްޓޮކް އަށް ވީޑިޔޯ ނަގަމުން ދަނިކޮށެވެ. އެ ވީޑިއޯ ޓިކްޓޮކް އަށްވެސް ލާފައިވާއިރު އެ 1.5 މިލިއަން މީހުން ވަނީ އެ ވީޑިއޯ ބަލާފައެވެ. އަދި ވީޑިއޯ އަށް 290،000 ލައިކްސް މިހާތަނަށް ވަނީ ލިބިފައެވެ.\nޖޭމް ޕްރެސް އިން ރިޕޯޓުކުރާގޮތުގައި އިސްތަށިގަނޑު ފެނިފައި ވަނީ ޖޯލް މޮރިސަން ނަމަކަށް ކިޔާ މީހަކަށެވެ. އޭނާ ބުނީ މަހާނައިން އިސްތަށިގަނޑެއް ނުކުމެފައިވާތަން ފެނުމުން ވަރަށް ބިރުގަތް ކަމަށެވެ. އަދި އިސްތަށިގަނޑު ފެނުމުން ވަރަށް ހައިރާންވިކަމަށްވެސް އޭނާ ބުންޏެވެ.\nއިސްތަށިގަނޑު ފެނުނު މަހާނަ ވަނީ ގިނަ އަހަރުވުމުގެ ސަބަބުން ވަރަށް ބޮޑަށް ގެއްލުންވެސް ލިބިފަ އެވެ. މޮރިސަންގެ ވީޑިއޯ އަށް ގިނަ ބަޔަކު ހިޔާލުފާޅުކުރަމުންދާއިރު ބައެއް ފަރާތްތަކުން ބުނަނީ މިއީ ވާރޭގެ ސަބަބުން ވަޅުލާފައިވާ ގަބުރު މައްޗަށް އަރައިގެން ދިމާވި ކަމަކަށް ވެދާނެ ކަމަށެވެ. ނަމަވެސް އިސްތަށިގަނޑު އެގޮތަށް އޮތުމުން އެތައް ބަޔަކު ސުވާލުއުފެއްދި އެވެ.\nމޮރިސަން ބުނީ އޭނާ ގަބޫލުކުރާގޮތުގައި މަހާނަ ތެރެއިން އިސްތަށިގަނޑު ބޭރުވެފައި ވަނީ މަހާނަ ކައިރީ އިން ގަހެއްގެ މުލެއް މަހާނަ ތެރެއަށް ގޮސް ގަބުރު މައްޗަށް އަރައިގެން ކަމަށެވެ. އޭނާގެ ވާހަކަ އަށް ބައެއް މީހުން ވަނީ ތާއީދުކޮށް އެހެން އެކަން ދިމާވެދާނެ ކަމަށް ބުނެފަ އެވެ.\nސީރިއާގައި ތިބޭ އެމެރިކާ ސިފައިންނަށް ހަމަލާ ދިނުމުގައި އީރާން ބައިވެރިވި\nއޫރެއްގެ ކިޑުނީއެއް އިންސާނެއްގެ ހަށިގަނޑަށް ބަދަލުކުރުމުގެ ކާމިޔާބު އޮޕަރޭޝަނެއް\nސެޕްޓެމްބަރު 20, 2021 19:09\nތިއީ އެދިމާލުން އެތެރެއަށް ކޮއްޕާލާފަ އޮތް އިސްތަށިތަކަކާ ވައްތަރީ. ބައެއް މީހުން މަޖަލަކަށް ކޮށްފަ ނުކުރާނެ ކަމެއް ނޭނގިގެން އުޅޭނީ.\nސެޕްޓެމްބަރު 20, 2021 23:04\nމިޒަމާނަކީ ފޮލޯވަރުންގެ ޒަމާންތާ. ދުނިޔޭ އުޅުމަކީ ފޮލޯވަރުން. ފޮލޯވަރުންނަކީ ދުނިޔޭ އުޅުމުގެ ބާރު. މި އަޤީދާއަށް އީމާންވާ ތަންދޮރުނުދަންނަ ޖާހިލުން ފޮލޯވަރުން ގިނަ ކުރަން ކޮއްފާ ނުކުރާނެ ކަމެއް އޮންނާނެތޯ.؟އަމުދުން އެމެރިކާއޭ ބުނީމާ މިކަމަކީ އިތުރު ސުވާލެއް އުފައްދަން ޖެހޭ ކަމެއް ނޫން.\nސެޕްޓެމްބަރު 20, 2021 23:34\nތިވެދާނެ މީހަކު މަރާފަ ފޮރުވާފަ ކަމައްވެސް.\nސެޕްޓެމްބަރު 22, 2021 14:02\nތީ ހަމަ އެތާނގައި ބާއްވާފައި އޮތް އިސްތަށި ގަނޑެއް .. ވަގުތުމީހުން މުއްސަދި ވަނީ މިކަހަލަ މޮޔަ އާރޓިކަލް ލިޔެގެން ..


އަންގާރަ ،26 ނޮވެމްބަރ 2019 / 9:43\nގދ.ތިނަދޫ ޒުވާނުންގެ މަރުކަޒުން އިންތިޒާމުކޮށްގެން ތިނަދޫގައި ހުރި ސަރުކާރު އޮފީސްތަކުގެ މެދުގައި ބޭއްވި އިންޓަރ އޮފީސް ފުޓްސަލް މުބާރާތުގެ ޗެންޕިއަންކަން ކުޅުނު އެއްވެސް މެޗަކުން ބަލިނުވެ ތިނަދޫ ޕޮލިސް ސްޓޭޝަނުގެ ޓީމު ހޯދައިފިއެވެ. ތިނަދޫ ޕޮލިސް ސްޓޭޝަންގެ ޓީމު މިމުބާރާތުގެ ޗެންޕިއަންކަން ހޯދާފައިވަނީ މި ނޮބެމްބަރު މަހުގެ 24 ވަނަ ދުވަހު ރޭ ތިނަދޫ ފުޓްސަލް … ތަފްސީލް\nވެހިކަލް ތެފްޓް ޕްރިވެންޝަން އިން މޯލްޑިވްސް ސެމިނަރ ނިންމައި ބައިވެރިންނަށް ހަނދާނީ ލިޔުން ދީފި\nހޯމަ ،25 ނޮވެމްބަރ 2019 / 16:11\nފުލުހުންގެ ކްރައިމް ޕްރިވެންޝަން އެންޑް ޕަބްލިކް އެފެއަރޒް ޑިޕާޓްމަންޓުން އިިންތިޒާމްކޮށްގެން ބޭއްވި “ވެހިކަލް ތެފްޓް ޕްރިވެންޝަން އިން މޯލްޑިވްސް” ސެމިނަރ ނިންމައި ބައިވެރިންނަށް ހަނދާނީ ލިޔުން ދީފިއެވެ. މިއަދު މެންދުރުފަހު އިސްކަންދަރު ބިލްޑިންގގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ސެމިނަރގެ ބައިވެރިންނަށް ހަނދާނީ ލިޔުން ބައްސަވާ ދެއްވީ ޑިޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފްއެވެ. … ތަފްސީލް\nފުލުހުންގެ ޖޫނިއަރ އޮފިސަރސް ކޮމާންޑް ކޯހުގެ ދެވަނަބުރުގެ ދަސްވެނިވުމުގެ ރަސްމިއްޔާތު ބާއްވައިފި\nހޯމަ ،25 ނޮވެމްބަރ 2019 / 11:26\nފުލުހުންގެ ތެރެއިން އަލަށް ކޮމިޝަންޑުވާ އޮފިސަރުންނަށް އަމާޒުކޮށްގެން ކުރިއަށްގެންދާ ފުލުހުންގެ ޖޫނިއަރ އޮފިސަރސް ކޮމާންޑް ކޯހުގެ ދެވަނަ ބުރުގެ ދަސްވެނިވުމުގެ ރަސްމިއްޔާތު ބާއްވައިފިއެވެ. މި ރަސްމިއްޔާތު ރޭ ބާއްވާފައިވަނީ އިސްލާމީ މަރުކަޒު މައިދާނުގައެވެ. މިރަސްމިއްޔާތު ޝަރަފުވެރި ކޮށްދެއްވީ މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އަލްއުސްތާޒާ މާރިޔާ އަހުމަދު ދީދީއެވެ. މިރަސްމިއްޔާތުގައި، މިނިސްޓަރ އޮފް ހޯމްއެފެއާޒް … ތަފްސީލް\nއިމާދުއްދީން ސްކޫލާއި މުލަކު ސްކޫލު ގުޅިގެން ބޭއްވި ކަސަބު އެނުއަލް ކޭމްޕުގެ ބައިވެރިންނަށް ފުލުހުން ހަރަކާތެއް ކުރިއަށް ގެންގޮސްފި\nހޯމަ ،25 ނޮވެމްބަރ 2019 / 10:40\nއިމާދުއްދީން ސްކޫލާއި މ. މުލަކު ސްކޫލު ގުޅިގެން ބޭއްވި “ކަސަބު އެނުއަލް ކޭމްޕު” ގެ ބައިވެރިންނަށް ފުލުހުން ހަރަކާތްތަކެއް ކުރިއަށް ގެންގޮސްފިއެވެ. ނޮވެމްބަރު މަހުގެ 21 ން 25 އަށް މުލަކުގައި ކުރިއަށް ގެންދިޔަ މި ކޭމްޕުގައި “ހޭވައްލާ” ގެ ނަމުގައި ފުލުހުން ކުރިއަށް ގެންދިޔަ ހަރަކާތް ކުރިއަށް ގެންގޮސްފައިވަނީ ގިނަ އޮބްސްޓަކަލްސްތައް ހިމަނައިގެންނެވެ. މި … ތަފްސީލް\nޗުއްޓީއާ ދިމާކޮށް މުލީގައި ދުއްވާ ކަނޑު އުޅަނދުފަހަރު ބަލައިފާސްކުރުމުގެ ޕްރޮގްރާމެއް ކުރިއަށް ގެންގޮސްފި\nހޯމަ ،25 ނޮވެމްބަރ 2019 / 10:21\nބޮޑު ޗުއްޓީއާ ދިމާކޮށް މުލީގައި ދުއްވާ ކަނޑު އުޅަނދުފަހަރު ބަލައިފާސްކުރުމުގެ ޕްރޮގްރާމެއް ކުރިއަށް ގެންގޮސްފިއެވެ. މި ނޮވެމްބަރު މަހުގެ 21 ވަނަ ދުވަހު މުލީގައި ކުރިއަށް ގެންދިޔަ މި ޕްރޮގްރާމަކީ މުލީގައި މަސައްކަތްކުރާ ފުލުހުންނާއި މ. އަތޮޅުގައި މަސައްކަތްކުރާ ސިފައިންނާއި ގުޅިގެން ކުރިއަށް ގެންދިޔަ ޕްރޮގްރާމެކެވެ. މި ޕްރޮގްރާމުގައި ކަނޑު ދަތުރުކުރާ އުޅަނދުފަހަރުގެ ސަލާމަތާ ރައްކާތެރިކަމަށްޓަކައި ކުރަންޖެހޭ ކަންކަން … ތަފްސީލް\nނޫސްބަޔާން ނަންބަރު:PMC/2019/19 ޤާނޫނީ ހަމަތަކާ ޚިލާފަށް އުމުރުން 13 އަހަރުގެ އަންހެން ކުއްޖަކާ ކައިވެނިކޮށްގެން ގެންގުޅޭކަމަށް މީޑިއާގައި ފެތުރެމުންދާ ޚަބަރާ ގުޅޭގޮތުން ދަންނަވަމެވެ. އެއް އާއިލާއެއްގެ ކުދިންތަކަކަށް ލިބެންވާ ތަޢުލީމާއި ސިއްޙީ ހައްޤުތަކުން މަހުރޫމު ކޮށްފައިވާކަމުގެ މަޢުލޫމާތު 2018 ޖޫން6ވަނަ ދުވަހު މޯލްޑިވްސް ޕޮލިސް ސަރވިސްގެ އިންޓެލިޖެންސަށް ލިބިފައިވެއެވެ. އޭގެ ފަހުން މިނިސްޓްރީ އޮފް … ތަފްސީލް\nރ. އަތޮޅު ތަޢުލީމީ މަރުކަޒުގެ ގާލްގައިޑުން ޓްރެފިކް ޤަވާއިދަށް އަހުލުވެރި ކުރުމުގެ ޕްރޮގްރާމެއް ކުރިއަށް ގެންގޮސްފި\nއާދިއްތަ ،24 ނޮވެމްބަރ 2019 / 14:37\nރ. އަތޮޅު ތަޢުލީމީ މަރުކަޒުގެ ގާލްގައިޑް ދަރިވަރުންނަށް އަމާޒުކޮށްގެން ޓްރެފިކް ޤަވާއިދަށް އަހުލުވެރި ކުރުމުގެ ޕްރޮގްރާމެއް ކުރިއަށް ގެންގޮސްފިއެވެ. މީދޫ ޕޮލިސް ސްޓޭޝަނުން މި ނޮވެމްބަރު މަހުގެ 21 ވަނަ ދުވަހު އެ ސްކޫލުގައި ކުރިއަށް ގެންދިޔަ މި ޕްރޮގްރާމުގައި އެއްގަމު ދަތުރު ފަތުރުގެ ޤާނޫނާއި ޤަވާއިދުތަކާއި ގުޅޭ ގޮތުން ދަރިވަރުންނާ ގުޅުންހުރި މަޢުލޫމާތުދީފައިވެއެވެ. އަދި … ތަފްސީލް\nބަންދުގައި ބަހައްޓައިގެން ކޯޓަށް ހާޟިރު ކުރުމަށް މީހަކު ހޯދަނީ\nއާދިއްތަ ،24 ނޮވެމްބަރ 2019 / 11:47\nސިވިލް ކޯޓަށް ހުށަހެޅިފައިވާ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ މީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެން އެމީހާ ހޯދުމުގެ މަސައްކަތް ފުލުހުންދަނީ ކުރަމުންނެވެ. މި އަމުރާ ގުޅިގެން ހޯދަމުންދަނީ ގދ.ފިޔޯރީ، ހެވެންލީހޭވަން، ނާޒިލު ޢަފީފް (39އ) އެވެ. ނާޒިލު ޢަފީފް ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމްތަންފީޛުކުރުމުގެ މައްސަލައަކާ … ތަފްސީލް\nއާދިއްތަ ،24 ނޮވެމްބަރ 2019 / 9:29\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ހދ. ކުޅުދުއްފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، މަސްތުވާތަކެއްޗާއެކު ކުޅުދުއްފުށިން މީހަކު ހައްޔަރުކޮށްފިއެވެ. ކުޅުދުއްފުށީގައި މަސްތުވާތަކެތީގެ ވިޔަފާރިކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި މި އޮޕަރޭޝަންގައި ހައްޔަރުކޮށްފައި ވަނީ 19 އަހަރުގެ އަންހެނެކެވެ. މި ނޮވެމްބަރު މަހުގެ 21 ވަނަ ދުވަހު ހިންގި މި އޮޕަރޭޝަންގައި، … ތަފްސީލް\nބަންދުގައި ބަހައްޓައިގެން ކޯޓަށް ހާޟިރުކުރުމަށް ހަތަރު މީހުން ހޯދަނީ\nހޮނިހިރު ،23 ނޮވެމްބަރ 2019 / 20:26\nސިވިލް ކޯޓަށް ހުށަހަޅާފައިވާ މައްސަލަތަކަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ ހަތަރު މީހުން ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާއި ގުޅިގެން މިމީހުން ހޯދުމުގެ މަސައްކަތް ފުލުހުން ދަނީ ކުރަމުންނެވެ. މި އަމުރުތަކާ ގުޅިގެން ހޯދަމުންދަނީ މާލެ، ދަފްތަރު ނަންބަރު 2081، ޢަބްދުއްލަޠީފް (58އ) އާއި ރ. މީދޫ، ވެސްޓްކޯސްޓް، އިބްރާހީމް ރަޝާދު (50އ) އާއި މާލެ، މ. … ތަފްސީލް


Asoo ah Easa aniyaa kuri iru Easa ge dhoshee firihen dharifulhu geygaeh nei! - One Online\nއަސްރާ ނަސީމް (އަސޫ) --- ފޮޓޯ: އަސޫގެ އެފްބީ\nކެނދިކުޅުދޫ ދާއިރާގެ މެންބަރު އަހުމަދު އީސާ\nއަސޫއަށް އީސަ އަނިޔާ ކުރި އިރު އީސަގެ ދޮށީ ފިރިހެން ދަރިފުޅު ގޭގައެއް ނެތް!\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަހުމަދު އީސާ، އޭނާގެ ކުރީގެ އަންހެނުންނަށް އަނިޔާ ކުރި އިރު، އީސަގެ ދޮށީ ފިރިހެން ދަރިފުޅު ޖިދާދު އަހުމަދު އީސާ ގޭގޭގައި ނެތް ކަމަށް އާއިލާގެ އަސޫގެ އާއިލާގެ މެންބަރަކު ބުނެފި އެވެ.\nމެންބަރު އަހުމަދު އީސާ، އޭނަގެ ކުރީގެ އަނބިކަނބަލުން އަސްރާ ނަސީމް (އަސޫ) އަށާއި ތުއްތު ދަރިފުޅަށް އަނިޔާ ކުރި ކަމަށް ބުނާ ވާހަކަ ދޮގުކޮށް ޖިދާދު ވަނީ އޭނާގެ ފޭސްބުކް ގައި ބަޔާނެއް ނެރެފަ އެވެ.\nއީސަ އާ ގުޅޭ ގޮތުން ގެވެށި އަނިޔާގެ މައްސަލައެއް ފުލުހުންނަށް ހުށަހަޅާފައިވަނީ މިމަހުގެ 19 ވަނަ ދުވަހު އެވެ. މި މައްސަލަ ފުލުހުންނަށް ހުށަހަޅާފައިވަނީ އަވަށްޓެރިއެއް ކަމަށް އެނގިފައިވެ އެވެ. މި މައްސަލައާ ގުޅިގެން އަސޫވަނީ ފުލުހުންނަށް ބަޔާންވެސްދީފަ އެވެ.\nއަސޫއަށާއި ތުއްތު ދަރިފުޅަށް އަނިޔާކުރި ކަމަށްބުނާ މައްސަލާގައި ގިނަ ބަޔަކު ދަނީ އީސަ ހައްޔަރު ކުރުމަށް ގޮވާލަމުންނެވެ.\nޖިދާދު އަހުމަދު އީސާ ފޭސްބުކުގައި ކުރި ޕޯސްޓުގައި ބުނީ ބައްޕަ (އީސަ)ގެ ފަރާތުން އެފަދަ އަނިޔާއެއް އަސޫ އަށާއި ތުއްތު ދަރިފުޅަށް ލިބިދާނެ ކަމަށް ގަބޫލު ނުކުރާ ކަމަށެވެ.\nޖިދާދު ބުނީ އެ އެ ކަން ހިނގައިދިޔަ ގޮތް ވަރަށް ރަނގަޅަށް އެނގޭ ކަމަށާއި އެ މަންޒަރު ގާތުން ފެނުނު ކަމަށެވެ. ނަމަވެސް މި މައްސަލައަކީ ތަހުގީގު ކުރަމުން އަންނަ މައްސަލައަކަށްވާތީ އިތުރު ތަފުސީލެއް ދެވެން ނެތް ކަމަށެވެ.\nއީސަގެ ދޮށީ ދަރިފުޅު ވަނީ، އީސަ ހައްޔަރު ކުރުމަށް ކޯޓު އަމުރެއް ނުނެރެދެނީ ކީއްވެތޯ ސުވާލުކޮށްފަ އެވެ. އަދި މިކަމުންވެސް އެނގިގެންދަނީ އެއީ ނުކުރާ ކަމެެއްގެ ދޮގު ތުހުމަތު އޭނާގެ ބައްޕަގެ ބޮލުގައި އެޅުވުން ކަމަށް ބުންޏެވެ.\nމިއީ ބައްޕަގެ އަގު ވައްޓާލަން ކޮށްގެން އުޅޭ ކަމެއް ކަމަށާއި ސޯޝަލް މީޑިއާގައި މިވާހަކަތައް ފެތުރުމުގެ ކުރިން ހަގީގަތް ހޯދައި އީސަގެ ބަސްވެސް ހޯދައިލުން މުހިންމު ކަމަށް ޖިދާދު ބުންޏެވެ.\nމި މައްސަލައިގެ ތަހުގީގު ކުރަމުންދާތީ އަދި މައްސަލަ އަކީ ސީރިއަސް މައްސަލަ އަކަށްވާތީ ކަމަށް ވިދާޅުވެ، މަޖިލީހުގެ އިޖުތިމާއީ ކޮމެޓީގެ މުގައްރިރު ކަމުން ވެސް އީސާ ވަނީ އިސްތިއުފާ ދެއްވާފަ އެވެ.\nމި މައްސަލައާ ގުޅިގެން އީސާ މިހާތަނަށް އެއްޗެއް ވިދާޅުވެފައި ނުވާއިރު ޖިދާދު ބުނީ އެއީ އީސަ އާއި އަސޫގެ ތުއްތުގެ ދަރިފުޅުގެ ހައްގުގައި ކަމަށެވެ.\nމި ކަމާ ގުޅިގެން ފުލުހުންނަށް ބަޔާން ދިނުމަށްފަހު އަސޫ ސޯޝަލް މީޑިއާ މެދުވެރިކޮށް ބުނީ އެ ދުވަހަކީ އޭނާ އާއި ތުއްތު ދަރިފުޅަށް ވަރަށް އުނދަގޫ ދުވަހެއް ކަމަށެވެ. ނަމަވެސް ދެމައިން މިހާރު ތިބީ ހެޔޮ ހާލުގައި ކަމަށާއި އެއީ ދުވަހަކުވެސް ދިމާވެދާނެ ކަމަށް އުއްމީދު ކުރި ކަމެއް ނޫން ކަމަށެވެ.\nއަސޫގެ އާއިލާގެ މެންބަރު "ވަން" އަށް ބުނީ ހާދިސާ ހިނގި ގަޑީގައި ޖިދާދު ގޭގަ ނެތް ކަމަށާއި އެރޭ އެއްކޮށް ވެސް އޭނާ ގެޔަށް ނުދާ ކަމަށް އެނގިފައިވާ ކަމަށެވެ.\nއީސަގެ މައްޗަށް ތުހުމަތު ކޮށްފައިވާ މި މައްސަލައިގައި އާންމުންގެ ގިނަ ބަޔަކު އަންނަނީ އޭނާ ހައްޔަރުކޮށް ތަހުގީގު އަވަސް ކުރުމަށް ގޮވާލަމުންނެވެ. އީސަ ނިސްބަތްވެވަޑައިގަންނަވާ އެމްޑީޕީން ވެސް ވަނީ އެ ތަހުގީގު އަވަސް ކުރުމަށް ގޮވާލައިފަ އެވެ. ރައްޔިތުންގެ މަޖިލީހުގެ އިޖުތިމާއީ ކޮމެޓީގެ މުގައްރިރު ކަމުން އީސަ ވަކި ކުރުމަށް މައްސަލަ ހުށަހަޅާފައި ވަނިކޮށް އީސަ ވަނީ އެ މަގާމުން އިސްތިއުފާ ދެއްވައިފަ އެވެ.\nއީސަ ހައްޔަރުކުރުމުގެ އަމުރަކަށް ޕީޖީ މެދުވެރިކޮށް ފުލުހުން އެދުނު ނަމަވެސް އެ އަމުރު ކްރިމިނަލް ކޯޓުން ވަނީ ނެރެ ނުދީފަ އެވެ.\nމި މައްސަލަ ފުލުހުން ތަހުގީގު ކުރަމުން އަންނަ އިރު އަސޫ ވަނީ ފުލުހުންނަށް ބަޔާން ވެސް ދީފަ ވެ އެވެ. އަދި މައުލޫމާތު ލިބިފައިވާ ގޮތުގައި ލިބިފައިވާ އަނިޔާ ތަކާ އެކު އެ މައުލޫމާތު އަސޫ ވަނީ އައިޖީއެމްއެޗަށް ވެސް ދީފަ އެވެ.\nމި މައްސަލައިގައި އީސަ ވެސް އަދި އަސޫވެސް މީޑިއާއާ ސީދާ އެއްވެސް ވާހަކައެއް އަދި ދައްކައިފައެއް ނުވެ އެވެ.\nއަސޫ އަކީ ނައިބު ރައީސް ފައިސަލް ނަސީމް ގެ ކޮއްކޮ އެވެ. އަސޫ އާއި މިނިސްޓަރު މަހުލޫފްގެ އަނބިކަނބަލުން ނަޒްރާ ނަސީމް އަކީ އެއްބަނޑުއެއްބަފާ ބޭފުޅުންނެވެ.\nގުޅޭ ޓެގު ޕޮލިސް ރައްޔިތުންގެ މަޖިލިސް އައިޖީއެމްއެޗް ހިއުމަން ރައިޓްސް ކޮމިޝަން އޮފް ދަ މޯލްޑިވްސް މަޖިލީހުގެ ހިޔުމަން ރައިޓްސް ކޮމެޓީ އިންސާނީ ހައްގުތައް ކެނދިކުޅުދޫ ދާއިރާގެ މެންބަރު އަހުމަދު އީސާ\nގާޒީ ސަލާމުގައި ހުރުމުން އީސަގެ އަޑުއެހުން މިއަދު ވެސް ކެންސަލް\nގާޒީ ބަލިވުމުން އީސަގެ މައްސަލަ ކެންސަލް\nބަޔާންދިނީ ޖަޒުބާތުގައި، އީސައަށް ހުކުމެއް އައުން އިންސާފުވެރިއެއް ނޫން: އަސްރާ\nއީސަގެ ޝަރީއަތް ހޯމަ ދުވަހު ފަށަނީ\nމެމްބަރު އީސަގެ މައްޗަށް އުފުލީ އަނިޔާއެއް ދިނުމުގެ ކުށުގެ ދައުވާ


ޕޮޒިޓިވްވާ ދިވެހިންގެ ތެރޭގައި ހައިރިސްކް މީހުންނާ ގިނަ ކުޑަކުދިން، ވިސްނާކަށް ނުވޭތަ؟ ޕޮޒިޓިވްވާ ދިވެހިންގެ ތެރޭގައި ހައިރިސްކް މީހުންނާ ގިނަ ކުޑަކުދިން، ވިސްނާކަށް ނުވޭތަ؟\nކޯވިޑް ޖެހޭ މީހުންގެ އަދަދު ދައްކުވައިދޭ ގްރާފް\nކޯވިޑްއަށް ފަރުވާދޭ މަރުކަޒެއްގައި މަސައްކަތް ކުރާ ނަރުހުން މެޝިންތައް އޮޕަރޭޓް ކުރަނީ. ފޮޓޯ ޕީއެސްއެމް ނިއުސް\nހޮނިހިރު ދުވަހު މި ބައްޔަށް ޕޮޒިޓިވް ކުޑަކުދިންގެ ތެރޭގައި5އަހަރުން ދަށުގެ7ކުއްޖަކު ހިމެނެއެވެ. މީގެތެރޭގައި އުމުރުން އެންމެ 1 އަހަރުގެ ދެ ކުދިންނާއި2އަހަރުގެ ކުއްޖަކާއި3އަހަރުގެ2ކުއްޖަކާއި4އަހަރުގެ ތިން ކުއްޖަކާއި ފަސް އަހަރުގެ ކުއްޖަކު ހިމެނެއެވެ. މިއީ ފަސް އަހަރުން ދަށުގެ ކުދިންގެ އަދަދެވެ. މީގެއިތުރުން ފަސްއަހަރާއި 10 އަހަރާއި ދެމެދުގެ 8 ކުއްޖަކަށްވެސް އިއްޔެ ބަލި ޖެހިފައިވާކަން ހިސާބުތަކުން ދައްކައެވެ. ކުޑަކުދިންގެ ވާހަކަ މި ފާހަގަކުރީ އެކުދިންނަަކީ މި ބަޅިގެ އެންމެ ލޯ ރިސްކު ކެޓަގަރީކަން އެނގިހުރެއެވެ. އެހެންނަމަވެސް އެ ވަރު ކުއްޖަކު ބަލިވުމުން އެ ކުއްޖާގެ މައިބަފައިން އުފުލާނެ ވޭނާއި ކުރާނެ އަސަރު އެެއްވެސް މީހަކަށް ނޭގޭނެކަމަށް ގަބޫލުނުކުރެވޭތީއެވެ.\nހުރަހާމެންވެސް ގޭގަ ނިކަން ހުރެބަލަ\nވިސްނަންވީ އަދިވެސް މީހުންތޯ؟ ލޮކްޑައުންގަ ވެސް އެހާގިނަމީހުން ބޭރުގަ އުޅުނު، ދެން ދޫކޮށްލީމަ ކިހިނެއް ވާނީ؟ އެހާވަރު ސަރުކާރަށް ނުވިސްނޭ؟؟\nފަސް އަހަރުން ދަށުގެ7ކުއްދިން އެއީ އެންމެ ލޯރިސްކް ކެޓެގަރީ. ނަމަވެސް 65 އަހަރުން މަތީގެ މީހުން އެއީ އެންމެ ހައި ރިސްކު ކެޓެގަރީ. އެފަދަ މީހުންނާ ދޭތެރޭ ވަރަށް ބޮޑަށް ވިސްނަންޖެހޭނެ.


ޗައިނާ ވެކްސިން އެޕްރޫވް ނުކުރާއިރުވެސް އިދިކޮޅު ހިމޭނުން؟\nޗައިނާއިން ވެކްސިން ހަދިޔާ ކުރުން\nމިއަދު އިދިކޮޅު ފަރާތްތަކުގެ ޓެކްނިކަލް ޓީމް ކޮބައިތޯ؟\nއިދިކޮޅުން އޭރު ދެއްކި އަނެއް ވާހަކައަކީ ރާއްޖެއާއި އެހެން ޤައުމުތަކުގެ ލެބްތަކުގައި ހަދާފައިވާ ޓެސްޓްތައް ބަލައިނުގަންނާނެ ވާހަކަ\nއިންޑިއާއިން ވެކްސިން ހަދިޔާކުރުމުން ވެކްސިންގެ ކޮލިޓީއާމެދު އިދިކޮޅު ފަރާތްތަކުން ވަނީ ސުވާލު އުފައްދާފައި\n25 މާރޗް 2021 | ބުރާސްފަތި 19:08\nއިދިކޮޅު ކޯލިޝަނުން ކުރިޔަށް ގެންދިޔަ މުޒާހަރާގެ ތެރެއިން\nކޮވިޑްގެ ނުރައްކާތެރި ވަބާ ދުނިޔެއަށް ފެތުރި، ވެކްސިން ނުލިބިދާނެކަމުގެ ބިރަށް މުޅި ދުނިޔެ އޮއްވާ ދިވެހިންގެ އަތުގައި އައިސް ހިފީ އިންޑިއާއެވެ. އިންޑިއާއަށް ވެކްސިނެއް އުފެއްދުނުހާ އަވަހަކަށް ރާއްޖެއަށް ފޮނުވާނެކަމަށް އެޤައުމުން ދިޔައީ ބުނަމުންނެވެ. ވެކްސިން އިންޑިއާގައި ރޯލް އައުޓްކުރުމާއެކު، އިންޑިއާގެ ބައެއް ސްޓޭޓްތަކަށްވުރެ ކުރިން ދިވެހިންނަށް އެޤައުމުން ވެކްސިން ފޮނުވިއެވެ. އަހަރަކަށްވުރެ ގިނަ ދުވަހު އިޤްތިޞާދީ ތަދުމަޑުކަމެއްގައި، ރަށުގައި ބަންދުވެފައި ތިބެން ޖެހުނު ދިވެހިންނަށް މިކަންވީ އުފަލުގެ ކޮޅެއް ނެތް ކަމަކަށެވެ. އެހެންނަމަވެސް، ދިވެހިން އުފަލުގައި، މިނިވަންކަމާއެކު އުޅޭތަން ބަލަން ބޭނުން ނުވާ ބަޔަކަށް މިކަން ހަޖަމެއް ނުވިއެވެ. ވެކްސިން ޖަހާ ވާހަކަ ދައްކަން ފަށާއިރަށް އިންޑިއާގެ ވެކްސިން ނުރައްކާތެރިއޭ ބުނެ ތަފާތު ވާހަކަތައް ފަތުރަން ފެށިއެވެ.\nދުނިޔޭގެ އެންމެ ނަން ހިނގާ، އަދި ސައިންޓިފިކް ތަހުލީލު ކުރުމަށް އެންމެ ކުރީގައި އުޅޭ އެއް ޔުނިވަރސިޓީ ކަމަށްވާ އޮކްސްފަރޑް ޔުނިވަރސިޓީގެ ސައިންސްވެރިންނާއި، ފާމަސޫޓިކަލް ދާއިރާގެ ދުނިޔޭގެ އެންމެ ބޮޑު އެއް ކުންފުނި، އެސްޓްރާޒެނެކާއިން އުފެއްދި ވެކްސިނަށް ފާޑުކިޔަން ނިކުތީ ޕީޕީއެމްގެ "ސައިންސްވެރިން"ނެވެ. އެބޭފުޅުންގެ "މެޑިކަލް ޓީމަށް" އެ ވެކްސިންގެ ރައްކާތެރިކަން ކަށަވަރު ނުވެގެން އުޅުނުއިރު ވިލާތުގެ ޤައުމުތަކާ އެހެން ޤައުމުތަކުގައިވެސް އެވެކްސިން ޓެސްޓްކޮށް، ރައްކާތެރިކަން ކަށަވަރު ކުރުމަށްފަހު ވެކްސިން ދިޔައީ ޖަހަމުންނެވެ. އިނގިރޭސިވިލާތުގެ ޒެނެކާ ކުންފުންޏާއި ސްވިޑްންގެ އެސްޓްރާ ކުންފުނި އެއްކޮށްލައިގެން އުފެއްދި އެސްޓްރާޒެނެކާގެ ސައިންސްވެރިންނަށް ވުރެ، ކޮވިޑްގެ ޙާލަތުގައި މީހުން އެއްތަން ކުރަމުން، ރައްޔިތުންގެ ސިއްހަތު ނުރައްކަލަށް ވައްޓަމުން ދިޔަ ގްރޫޕްގެ އިލްމުވެރިކަން ބޮޑުވީމަ ދެން ދަންނަވާނީ ކީކޭތޯއެވެ؟\nއިދިކޮޅުން އޭރު ދެއްކި އަނެއް ވާހަކަޔަކީ ރާއްޖެއާއި އެހެން ޤައުމުތަކުގެ ލެބްތަކުގައި ހަދާފައިވާ ޓެސްޓްތައް ބަލައިނުގަންނާނެ ކަމަށާއި، ޑަބްލިޔު.އެޗް.އޯއިން ހުއްދަ ދިނުމުން ނޫނީ ވެކްސިން ޖެހުމާ ދެކޮޅު ކަމަށެވެ. ޑަބްލިޔު.އެޗް.އޯގެ އިމަރަޖަންސީ ޔޫޒް ލިސްޓިންގައި އެ ވެކްސިން ނެތްކަމަށް ބުނެ ބޮޑެތި ބަޔާންތައް ނެރުނެވެ. ވެކްސިން ފުޅާ ދާއިރާއެއްގައި ޖަހަން ފެށިއިރު ވެކްސިނަށް އޮތީ ޑަބްލިޔު.އެޗް.އޯގެ ހުއްދަ ލިބިފައެވެ. ރާއްޖޭގެ ފުޑް އެންޑް ޑްރަގް އޮތޯރިޓީން އެ ވެކްސިނަށް ހުއްދަ ދިނީ ވެކްސިންއާ ގުޅޭ ސައިންޓިފިކް ދިރާސާތަކުގެ ތަފްސީލް ހޯދުމަށްފަހު، އޭގެ ރައްކާތެރިކަން ކަށަވަރުކޮށްގެންނެވެ.\nއަނެއްކާވެސް އާ ވެކްސިނެއް ރާއްޖެ މިވަނީ އައިސްފައެވެ. ޗައިނާ ސަރުކާރުން ހިލޭ އެހީގެ ގޮތުގައި ދިން2ލައްކަ ޑޯޒް ސިނޮފާމް ވެކްސިން ވަނީ ރާއްޖެއާ ހަވާލުކޮށްފައެވެ. އަދި ޗައިނާއިން ވެކްސިން ހަދިޔާކުރުމުގެ ކުރިން ލިބިފައި ހުރި ސިނޮފާމް ވެކްސިން ދިޔައީ ޖަހަމުންނެވެ. އެމް.އެފް.ޑީ.އޭ އިން ވެކްސިނަށް ހުއްދަދިން ނަމަވެސް އަދިވެސް ޑަބްލިޔު.އެޗް.އޯގެ އިމަރޖަންސީ ޔޫޒް ލިސްޓަކަށް އެ ވެކްސިނެއް ނާރައެވެ\nއެހެންނަމަވެސް އިދިކޮޅު ފަރާތްތަކުން މިކަމާ ސުވާލު އުފައްދާ ތަނެއް ނުފެނެއެވެ. ރާއްޖޭގައި ވެކްސިން ޖެހުމުގެ ކުރިން އެވެކްސިންއަކަށް ޑަބްލިޔު.އެޗް.އޯ ގެ އެޕްރޫވަލް ލިބެން ޖެހޭކަމަށް ބުނަމުން ދިޔައީ އިދިކޮޅު ފަރާތްތަކުންނެއް ނޫނެވެ. ރައްޔިތުންގެ މަޖިލީހުގެ މެމްބަރު ހުސެން ޝަމީމް (އަނދުން ހުސެން) ފާހަގަކުރެއްވީ އެކަންތަކެވެ. އެހެން ފަރާތްތަކުންވެސް ފާހަގަކުރަނީ އެކަމެވެ. މިއަދު އިދިކޮޅު ފަރާތްތަކުގެ ޓެކްނިކަލް ޓީމް ކޮބައިތޯ؟\nއިދިކޮޅުގެ އަމަލުތައް ހުރި ގޮތުން މިއީ ހަމަ ސީދާ ސިޔާސީ ސަބަބުތަކަށްޓަކައި ކުޅޭ ގޭމެއްކަން އެބަ އެނގެއެވެ. ސަރުކާރަށް ތާއީދުކުރާ މީހުން ނަންވަނީ ޗައިނާއާ އިދިކޮޅު ބައެއްގެ ގޮތުގައެވެ. އެހެނެއްކަމަކު އިންޑިއާ ވެކްސިނާ ދެކޮޅަށް ޕީޕީއެމް/ޕީއެންސީ އެއްކޮށް ނިކުތް ޒާތަށް ޗައިނާ ވެކްސިނާ ދެކޮޅަށް ސަރުކާރަށް ތާއީދުކުރާ ފަރާތްތަކުން އެބަ ނިކުމޭތޯއެވެ؟ އިންޑިއާ ވެކްސިން އައިއިރު ޕީޕީއެމް/ޕީއެންސީން އެ ގޮވި ގޮވެލިފަތި މިއަދު އެމްޑީޕީއަށްވެސް ގޮވޭނެއެވެ.\nއެންމެ ފަހުން އަޕްޑޭޓް ކުރީ:3މަސް ކުރިން\nސިިނޮވެކް ވެކްސިން ޕީ.ޕީ.އެމް-ޕީ.އެން.ސީ ކޯލިޝަން\n24 ގަޑިއިރު ކުރި\nރައީސް ޔާމީންގެ ނަންފުޅު ބޭނުންކޮށްގެން ސިޔާސީ މަންފާ ހޯދުމަށް ބައެއް މީހުން މަސައްކަތް ކުރޭ: ޕީޕީއެމް/ޕީއެންސީ\nޑެޕިއުޓީ މޭޔަރަކަށް އިދިކޮޅުން ހޮވީ ނަރީޝް!\nޕީޕީއެމް މެމްބަރުން ބުނަނީ ޔާމީނަކީ ހަޤީޤީ ލީޑަރެއް ނޫންކަމަށް\nޗައިނާގެ ސިނޮވެކް ވެކްސިނަށް ޑަބްލިއުއެޗްއޯގެ ހުއްދަ ލިބިއްޖެ


Farithakuraa Iru Bolun Kulhey Minvaru Madhukurumah PFA In Govaalaifi - Vaguthu\nފަރިތަކުރާއިރު ބޮލުން ކުޅޭ މިންވަރު މަދުކުރުމަށް ޕީއެފްއޭއިން ގޮވާލައިފި\nކުޅުންތެރިންގެ ބޮލަށް ލިބިދާނެ ގެއްލުމަކުން ރައްކާތެރިވުމަށް ފަރިތަކުރުންތަކުގައި ބޮލުން ކުޅުން ވީހާވެސް މަދުކުރުމަށް ކުޅުންތެރިންގެ ހައްގުގައި ވަކާލާތުކުރާ ޕްރޮފެޝަނަލް ފުޓްބޯލާސް އެސޯސިއޭޝަން (ޕީއެފްއޭ) އިން ބުނެފިއެވެ.\nޕީއެފްއޭއިން ނެރުނު ބަޔާނެއްގައި ބުނެފައިވަނީ ފުޓުބޯޅަ މެޗުތަކާއި ފަރިތަކުރުންތަކުގައި ބޮލުން ކުޅޭ މިންވަރު ރަނގަޅަށް ބަލާ މޮނީޓާކުރަންވާނެ ކަމަށެވެ.\n"އެބަޖެހޭ ބޮލުން ކުޅޭއިރު ރަނގަޅަށް ބަލަން، އެއީ ކުޅުންތެރިންނަށް ގެއްލުންވާ މިންވަރު މިވީހާ ތަނަށް ބެލިފަ ނެތް، ފުޓުބޯޅައިގެ އެކި ލެވެލްތަކުގައި ބޮލުން ކުޅޭ މިންވަރު ރަނގަޅަށް ބަލާ، ދިރާސާކުރަން ޖެހޭ" ޕީއެފްއޭގެ ޗީފް އެގްޒެގެޓިވް ގޯޑަން ޓެއިލާ ވިދާޅުވިއެވެ.\nމި ގޮވާލުމަށް އިޖާބަދީ ސްކޮޓްލޭންޑްގެ ފުޓުބޯޅަ ކުޅުންތެރިންގެ ޔޫނިއަނުންވެސް ވަނީ އަންނަމަހު އެ ޤައުމުގެ ކުޅުންތެރިން ފަރިތަކުރުންތައް ފަށާއިރު މިކަމަށް ގޮވާލުމަށް ނިންމާފައެވެ.\nފުޓުބޯޅަ ކުޅުމުގެ ތެރޭގައި މިވީހާތަނަށް ގިނަ އަދަދެއްގެ ކުޅުންތެރިންނަށް ވަނީ ބޮލަށް ލިބުނު ގެއްލުންތަކުގެ ސަބަބުން ކެރިއަރު ނިންމާލަން ޖެހިފައެވެ. އެގޮތުން ހަނދާންނެތުމުގެ ބައްޔާއި ސިކުނޑިއަށް ލިބޭ ޝޮކުތަކުގެ ސަބަބުން ގިނަ ކުޅުންތެރިންތަކެއް ވަނީ ފުޓުބޯޅައިން ދުރަށް ގޮސްފައެވެ.\nނަމަވެސް ޕީއެފްއޭއިން ދެއްކި މި ވާހަކަތަކަށް މީގެކުރިން ފުޓުބޯޅަ ކުޅެން އުޅެނިކޮށް ބޮލަށް ގެއްލުންވި ކުޅުންތެރިންގެ އާއިލާތަކުން މާބޮޑު އެއްބާރުލުމެއް ނުދެއެވެ.\nޕީއެފްއޭއިން މިކަމަށް ވަކާލާތުކުރާއިރު 1966 ގެ ވޯލްޑްކަޕް ތަށި އުފުލާލި އިނގިރޭސި ޓީމުގައި ހިމެނޭ ނޮބީ ސްޓައިލްސްގެ އާއިލާއިން މި ހަފުތާގެ ތެރޭގައި ޓާސްކްފޯހެއް އެކުލަވާލާ، ފުޓުބޯޅަ ކުޅުމުގެ ތެރޭގައި ސިކުނޑިއަށް ލިބޭ ގެއްލުންތައް ބަލާ ދިރާސާކުރުމަށް ނިންމާފައެވެ. ކުރިން މެންޗެސްޓަރ ޔުނައިޓެޑާއި އިނގިރޭސި ޤައުމީ ޓީމުގެ މިޑްފީލްޑަރު މަރުވީ މިދިޔަ މަހު އުމުރުން 78 އަހަރުގައެވެ. ރިޕޯޓުތައް ބުނާގޮތުން އޭނާއަށް ވަނީ ޕްރޮޮސްޓޭޓް ކެންސަރާއި ޑެމެންޓިއާ( ހަނދާންނެތޭ ބަލި) ޖެހިފައެވެ.\nނޮބީގެ އާއިލާއިން ވަނީ ޕީއެފްއޭއާއި އެއްބާރުލުން ދޭނެކަމަށް ބުނެފައެވެ. އަދި ޑެމެންޓިއާ އަކީ ސީރިއަސް މައްސަލައެއް ކަމަށާއި ފުޓުބޯޅަ ކުޅުންތެރިންނާއި ޓީމުތަކުން މިކަމަށް ހޭލުންތެރިވުން މުހިއްމުކަމަށް އެ އާއިލާއިން ވަނީ ގޮވާލާފައެވެ. ނޮބީ ސްޓައިލްސް އަކީ އެފަހަރު އިނގިރޭސި ޓީމުން ވޯލްޑްކަޕްގެ ތަށި އުފުލާލި ޓީމުގައި ހިމެނޭ ކުޅުންތެރިންގެ ތެރެއިން ސިކުނޑިއަށް ގެއްލުން ލިބުނު ފަސް ކުޅުންތެރިންގެ ތެރެއިން އެކަކެވެ.\nޕީޢެފްއޭއިން ދަނީ މިކަމާއި ގުޅޭގޮތުން ކުލަބުތަކާއި ކުޅުންތެރިން ގުޅިގެން ގިނަ މަސައްކަތްތަކެއް ކުރުމަށް ރާވަމުންނެވެ.\n"ސައިންސްގެ އަލީގައި ޒަމާނަށް އައި ކުރިއެރުމާއެކު އެބަޖެހޭ މިކަން ރަނގަޅަށް ބަލާ ދިރާސާކުރަން، އަދި އެ ދިރާސާތަކަށް ބިނާކޮށް އަވަސް މުސްތަގްބަލެއްގައި ގޮތްތަކެއް ނިންމަންޖެހޭ" ޕީއެފްއޭގެ ޗެއާމަން ބެން ޕާކިސް ވިދާޅުވިއެވެ.


2017 ވަނަ އަހަރު މުލަކު ސްކޫލުން ހުރިހާގޮތަކުން އެންމެމޮޅު ދަރިވަރަކަށް މުޙައްމަދު ސަލާމް ޠާހާ ހޮވިއްޖެއެވެ.\nމުލަކު ސްކޫލްގެ 2017 ވަނަ އަހަރުގެ އިނާމު ދިނުމުގެ ރަސްމިއްޔާތުގައި އެސްކޫލުން އެކިގޮތްގޮތުން ފާހަގަކުރެވުނު ދަރިވަރުންނަށް ވަނީ އިނާމާއި ހަނދާނީ ލިޔުން ދީފައެވެ. މިގޮތުން ވަކިވަކި މާއްދާތަކުންނާއި، ކްލާސްތަކުންނާއި، ޖީސީއީ އޯލެވެލް އިމްތިހާނުން ފާހަގަކުރެވުނު ދަރިވަރުންނަށް ވަނީ އިނާމު ދީފައެވެ.\n2017 ވަނަ އަހަރު އެސްކޫލުން ހުރިހާ ގޮތަކުން އެންމެ މޮޅު ދަރިވަރަކަށް ހޮވުނީ މިދިޔަ އަހަރު އެސްކޫލްގައި ތަޢުލީމް ހާޞިލްކުރު މުޙައްމަދު ސަލާމް ޠާހާއެވެ. އޭނާއަށް އިނާމާއި ހަނދާނީ ލިޔުމާއި ޓްރޮފީ ހަވާލު ކޮށްދެއްވައި، މި ރަސްމިއްޔާތު ޝަރަފްވެރިކޮށްދެއްވީ އެޑިއުކޭޝަން މިނިސްޓްރީގެ ސެންޓްރަލް އެޑިއުކޭޝަން ޔުނިޓް ހިންގެވުމާއި ހަވާލުވެހުންނެވި އަބްދުލް މުހައިމިނު ނަސީރެވެ.\nމިރަސްމިއްޔާތުގައި ވާހަކަ ދައްކަވަމުން އެޑިއުކޭޝަން މިނިސްޓްރީގެ ސެންޓްރަލް އެޑިއުކޭޝަން ޔުނިޓް ހިންގެވުމާ ހަވާލުވެހުންނެވި އަބްދުލް މުހައިމިނު ނަސީރު ވިދާޅުވީ، މުލަކު ސްކޫލް ފާހަގަކުރެވެނީ ސްކޫލާ މުޖުތަމައުއާ ދެމެދު އޮންނަ ގުޅުން ރަނގަޅު ސްކޫލެއްގެ ގޮތުގައިކަމަށެވެ.\n2017 ވަނަ އަހަރު މުލަކު ސުކޫލްގައި 286 ދަރިވަރުން ތަޢުލީމު ޙާޞިލް ކޮށްފައިވާއިރު، 17 ދަރިވަރަކު އެސްއެސްސީ އިމްތިޙާނު ހަދާފައިވެއެވެ. އަދި ބިޒްނަސް ސްޓްރީމާއި ސައިންސް ސްޓްރީމާ އެކު ޖުމްލަ 11 ދަރިވަރަކު އޯލެވެލް އިމްތިޙާނު ހަދާފައިވެއެވެ. މީގެ އިތުރުން ބީޓެކް ޕްރޮގްރާމްގައި6ދަރިވަރުން ބައިވެރިވެފައިވެއެވެ.\nމުލަކު ސްކޫލްގެ 88 ޕަރސެންޓް ދަރިވަރުން 2017 ވަނަ އަހަރު5މާއްދާއިން ފާސްވެފައިވެއެވެ. މިއީ 2016 ވަނަ އަހަރާ ބަލާއިރު 26 އިންސައްތައިގެ ކުރިއެރުމެއްކަމަށް އެސްކޫލުން މައުލޫމާތުދެއެވެ.\nއަރުޝީފަށް ނެގީ 27/10/2018 15:21\nއެންމެފަހުން އަޕްޑޭޓްކުރީ 27/10/2018 15:21\nއިސްމާޢީލް ޝާހު2މިނެޓު ކުރިން


SunOnline: BREAKING: Rilwan massalaigai himeney2fuluhun hayyaru kuran AG angavaifi\nރިލްވާން މައްސަލައިގައި ދެ ފުލުހުން ހައްޔަރުކުރަން އޭޖީ އަންގަވައިފި\nނަޖާހު މަސްއޫދު 05 Sep 2019, 19:52\nނޫސްވެރިޔާ އަހްމަދު ރިލްވާން އަބްދުﷲ ގެއްލުވާލި މައްސަލައިގައި ތުހުމަތު ކުރެވޭ ދެ ފުލުހުން ކަމުގައިވާ މުހައްމަދު ޖިނާހު (ސާވިސް ނަމްބަރު 4493)އާއި އިބްރާހިމް ރިއްފަތު (ސާވިސް ނަމްބަރު 3246) ހައްޔަރުކުރަން ބަންޑާރަނައިބު އިބްރާހިމް ރިއްފަތު ފުލުހުންނަށް އަންގަވައިފިއެވެ.\nބަންޑާރަނައިބު އެ ގޮތަށް ފުލުހުންނަށް އެންގެވީ ގާނޫނު އަސާސީގެ 133 ވަނަ މާއްދާގެ (ބ)ގެ ދަށުންނެވެ.\nގާނޫނު އަސާސީގެ 133 ވަނަ މާއްދާގެ ބ:\nގާނޫނީ ވެރިކަން ނަގަހައްޓައި ހިމާޔަތް ކުރިއެރުވުމަށާއި ރައްޔިތުންގެ ސަލާމަތާއި ރައްޔިތުންގެ މަންފާއާއި އާންމު މިނިވަންކަން ދިފާއު ކުރުމަށް ބަންޑާރަނައިބު މަސައްކަތް ކުރަން ވާނެއެވެ.\nރިއްފަތު އެންގެވީ ޖިނާހުއާއި ރިއްފަތުގެ މައްސަލައިގައި އިންޓާނަލް ތަހުގީގެއް ހިންގުމަށެވެ. އަދި އެ ދެ މީހުން ދޫވެފައި ތިބުމަކީ ތަހުގީގަށް ހުރަސް އެޅިދާނެ ކަމަކަށް ވާތީ އެ ދެ މީހުން ބަންދުކުރަން އަމުރަކަށް ކްރިމިނަލް ކޯޓުގައި އެދުމަށެވެ.\nޖިނާހުއާއި ރިފްއަތާ ބެހޭގޮތުން ގިނަ ވާހަކަތަކެއް މަރު ކޮމިޝަނުގެ ތަހުގީގު ރިޕޯޓުގައި ބަޔާންކޮށްފައިވެ އެވެ. އެގޮތުން ރިލްވާނު ގެއްލުމުގެ ކުޑަ ދުވަސްކޮޅެއް ކުރިން އެމީހުން އޭނާއަށް ފާރަލީ ކަމާއި، ރިލްވާނުގެ ފޯނު ކޯލުތައް އަޑުއެހި ވާހަކަވެސް ރިޕޯޓުގައިވެ އެވެ. އަދި ރިލުވާން ގެއްލުނު ފަހުން އޭނާ ސީރިއާއަށް ގޮސް މަރުވެފައިވާކަން ދެއްކުމަށް ޖިނާހު އަދި ރިފްއަތު މަސައްކަތް ކޮށްފައިވާ ކަމަށް ބުނާ ގިނަ ހެކިތަކެއް މަރު ކޮމިޝަނުގެ ރިޕޯޓުގައި ހިމަނާފައިވެ އެވެ.\nއެ މީހުންގެ އިތުރުން ރިލްވާންގެ މައްސަލައިގައި އިތުރު ތިން ފުލުހަކަށް ތުހުމަތު ކުރެވެއެވެ. އެ ފުލުހުންގެ މައްސަލަ ބަލައި އެ މީހުން މަސައްކަތުން އެކަހެރި ކުރަންވެސް ބަންޑާރަނައިބު ވަނީ އަންގަވައިފައެވެ.\nމީގެ އިތުރުން އަބްދުއްރައޫފް ކިޔާ އެމްއެންޑީއެފްގެ މީހެއްގެ މައްސަލަވެސް ބަލަން ރިއްފަތު ވަނީ ފުލުހުންނަށް އަންގަވައިފައެވެ. އަބްދުއްރައޫފަކީ ރިލްވާންގެ ޕާސްޕޯޓު ހޯދުމަށް ކުރީގެ ނައިބު ރައީސް އަހުމަދު އަދީބު އަންގަވައިގެން އެކަމަށް މަސައްކަތްކުރެއްވި މީހެކެވެ.\n"އަޅުގަނޑަށް ގަބޫލުކުރެވޭ ގޮތުގައި ރިލްވާންގެ މައްސަލައަކީ މުޅި މުޖުތަމައުގެ މަސްލަހަތު ހިމެނޭ ކަމެއް. އަދި ރައްޔިތުންގެ މެދުގައި ވަރަށް ބޮޑަށް ކަންބޮޑުވުން އޮތް މައްސަލައެއް މި މައްސަލައަކީ،" ބަންޑާރަނައިބު "ސަން"އަށް ވިދާޅުވިއެވެ.\nމަރު ކޮމިޝަނުގެ ރިޕޯޓާ ހަވާލާދެއްވައި ރިއްފަތު ވިދާޅުވީ، ރިލްވާންގެ މައްސަލައިގައި ބައެއް ފުލުހުންގެ އިހުމާލާއި ސީދާ ބައިވެރިވުން އޮތްކަން އެނގޭ ކަމަށެވެ. އަދި މައްސަލައިގެ ތަހުގީގަށް ހުރަސްއަޅައި މައްސަލައިގެ ހަގީގަތް ފޮރުވުމަށް މަސައްކަތްކޮށްފައިވާ ކަމަށް މަރު ކޮމިޝަނުގެ ރިޕޯޓުން އެނގޭ ކަމަށެވެ. އެކަން ސާބިތު ކުރެވޭނެ ހެއްކާއި ގަރީނާ މިހާރު އެއްކުރެވިފައިވާ ކަމަށް އޭނާ ވިދާޅުވިއެވެ.\nރިލްވާންގެ މައްސަލައިގައި ތުހުމަތުކުރެވޭ ދެ ފުލުހުން ކަމަށްވާ ރިއްފަތުއާއި ޖިނާހު ކުރީގެ ނައިބު ރައީސް އަހުމަދު އަދީބުގެ އަތުން ފައިސާ ނެގި ކަމަށް މަރުތައް ތަހުގީގުކުރާ ރިޔާސީ ކޮމިޝަނުގެ ރިޕޯޓުގައި ބުނެފައިވެއެވެ.\nއެ މީހުން ހައްޔަރުކުރަން ބަންޑާރަނައިބު އަންގަވާފައިވާ އިރު މިއަދު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ އެ މީހުން ހައްޔަރުކުރަން ގޮވާލައްވައިފައެވެ.


"ގްރެބް"ގެ ފައިދާ 70 އިންސައްތަ އިތުރުވެއްޖެ "ގްރެބް"ގެ ފައިދާ 70 އިންސައްތަ އިތުރުވެއްޖެ\n"ގްރެބް"ގެ ފައިދާ 70 އިންސައްތަ އިތުރުވެއްޖެ\nޑެލިވަރީއަށް އޮތް ޑިމާންޑް ބޮޑުވެ، "ގްރެބް"ގެ އަހަރީ ފައިދާ 70 އިންސައްތަ އިތުރުވެއްޖެއެވެ.\n15 ބިލިއަން ޑޮލަރުގެ ބޮޑު ފައިދާއަކާއެކު "ގްރެބް"އިން ވަނީ ދެކުނު އިރުމަތީ އޭޝިއާގެ އެންމެ ކާމިޔާބު ސްޓާޓަޕްއަށްވެސް ވެފައެވެ.\n"ގްރެބް"އަކީ ދެކުނު އިރުމަތީ އޭޝިއާގައި ޓެކްސީގެ ޚިދުމަތާއި، ކާނާ ޑެލިވަރކޮށްދޭ މަލްޓިނެޝަނަލް ކުންފުންޏެކެވެ. ގްރެބްގެ މާލީ ތަފާސް ހިސާބުތަކާއި ގުޅޭގޮތުން ވާހަކަދައްކަވަމުން ކުންފުނީގެ ރައީސް މިންގް މާ ވަނީ، ކޯވިޑްގެ ޙާލަތު 2020 ވަނަ އަހަރު ކުރިމަތިވިޔަސް އެ ކުންފުނިން މިދިޔަ އަހަރު އަމާޒު ހިފި ހުރިހާ ޓާގެޓެއް ހާސިލްވެފައިވާކަމަށެވެ.\nމިންގް މާ ވިދާޅުވީ ކޯވިޑްގެ ސަބަބުން ފުރަބަންދުގެ ފިޔަވަޅުތައް އަޅާ، ގޭގައި ބަންދުވާން ޖެހުމުން ރައްކާތެރިގޮތުގައި ޑެލިވަރީގެ ނިޒާމު ހަރުދަނާކުރުމަށް ކުންފުނިން މުހިންމު އިސްކަމެއް ދިންކަމަށެވެ. އެގޮތުން މުއައްޒަފުންގެ ރައްކާތެރިކަން ކަށަވަރުކުރުމަށް ސްޓާފް ކުއާޓާތަކުގައި ރައްކާތެރިކަން އިތުރުކޮށް ޑަބްލިއުއެޗްއޯގެ އިރުޝާދުތަކަށް ފުރިހަމައަށް އަމަލުކުރުމުން އެ ކުންފުނިން ފެނުނު ކޭސްތައް މަދުކަން މިންގް ފާހަގަކުރެއްވިއެވެ.\n15 ބިލިއަން ޑޮލަރުގެ ބޮޑު ފައިދާއަކާއެކު "ގްރެބް"އިން ވަނީ ދެކުނު އިރުމަތީ އޭޝިއާގެ އެންމެ ކާމިޔާބު ސްޓާޓަޕްކަންވެސް 2020 ވަނަ އަހަރު ހޯދާފައެވެ. އަދި އެ ކުންފުނިން މިދިޔަ އަހަރު ކުންފުނީގެ އެހެނިހެން ކަންކަމަށް ކުރި ޚަރަދުވަނީ 80 އިންސައްތަ ކުޑަކޮށްފައެވެ. އެގޮތުން މުވައްޒަފުންގެ އަދަދު 33 އިންސައްތަ މަދުކޮށް، ކެބް އެޕް ހިންގުމުގެ ބަދަލުގައި ޑެލިވަރީކުރުމުގެ ޚިދުމަތް ފުޅާކުރުމަށް މިދިޔަ އަހަރު ކުންފުނިން އަމާޒު ހިފިއެވެ. މިގޮތަށް ސިޔާސަތުތައް ބަދަލުކުރުމަކީ ކުންފުނީގެ ކާމިޔާބީގެ ސިއްރުކަމަށް މިންގް މާ ސިފަކުރައްވައެވެ.\nޑެލިވަރީއަށް އޮތް ޑިމާންޑް ބޮޑުވެ، "ގްރެބް"ގެ އަހަރީ ފައިދާ 70 އިންސައްތަ އިތުރުވެފައިވާއިރު، މިއަހަރުގެ ފައިދާ އިތުރުކުރުމަށް ކުންފުނިން ވަނީ މަސައްކަތް ފަށާފައެވެ. އެގޮތުން އައު ޤައުމުތަކަށް "ގްރެބް"ގެ މަސައްކަތް ފުޅާކުރަން ވަނީ ނިންމާފައެވެ. އެހެންމަވެސް، މިކަންކަމުގެ ތަފްސީލެއް ކުންފުނިން މިހާތަނަށް ހާމަކޮށްފައެއް ނުވެއެވެ.


Egypt ge squad gai massala eh neiyy kamuge yageenkan Salah dheefi\nމިސްރުގެ ސްކޮޑްގައި މައްސަލަ ނެތްކަމުގެ ޔަގީންކަން ސަލާހު ދީފި\nމުބާރާތުގައި ކުޅުނު ދެ މެޗުން ވެސް ބަލިވެ މުބާރާތުން މިސްރު ވަނީ ކަޓާފައި\nކ. މާލެ 21 ޖޫން 2018 | ބުރާސްފަތި 18:39 4,036\nރަޝިއާ އަތުން 3-1 އިން ބަލިވެ ވާރލްޑް ކަޕްއިން މިސްރު ބަލިވި މެޗުގަައި ސަލާޙު ދަނޑުމަތީގައި: މިސްރުގެ ތާރީހުގައި ވެސް އުފެދުނު އެންމެ މޮޅު ކުޅުންތެރިޔަކީ ސަލާހު ކަމަށް އެގައުމުގެ ރައްޔިތުން ދެކޭ - ގެޓީ އިމޭޖާސް\nމިސްރުގެ ސްކޮޑްގެ ތެރޭގައި މައްސަލަތަކެއް އުޅޭ ކަމުގެ ރިޕޯޓްތަކެއް ފެތުރިފައިވާ ވަނިކޮށް މުހައްމަދު ސަލާހު އެ ރިޕޯޓްތައް ދޮގުކޮށްފިއެވެ.\nމުބާރާތުގައި ކުޅުނު ދެ މެޗުން ވެސް ބަލިވެ މުބާރާތުން މިސްރު ކަޓާފައިވާ އިރު ރަޝިއާ އަތުން 3-1 އިން އެ ޓީމު ބަލިވި މެޗަށް ފަހު ސްކޮޑްގެ ތެރޭގައި މައްސަލަތަކެއް އުޅޭ ކަމުގެ ރިޕޯޓްތަކެއް ފެތުރުނެވެ. މިސްރަށް 1990 ވަނަ އަހަރުގެ ފަހުން ފުރަތަމަ ފަހަރަށް ވާރލްޑް ކަޕްގެ ޖާގައެއް ލިބިގެންދިޔައީ ކޮންގޯއާ ދެކޮޅަށް ކުޅުނު ކޮލިފައިންގެ އެންމެ ފަހު މެޗުގެ އެންމެ ފަހު މިނެޓުގައި ސަލާހު ޖެހި ޕެނަލްޓީއަކުންނެވެ.\nވާރލްޑް ކަޕް ފުރަތަމަ މެޗު ޗެމްޕިއަންސް ލީގުގެ ފައިނަލްގައި ލިބުނު އަނިޔާއެއްގެ ސަބަބުން ސަލާހަށް ގެއްލުނު ނަމަވެސް ދެވަނަ މެޗުގައި ކުޅެން އަރާ އޭނާ މިސްރަށް ލަނޑެއް ޖަހައިދިނެވެ. މި ލަނޑާއެކު އޭނާ ވެގެންދިޔައީ ވާރލްޑް ކަޕްގެ ތާރީހުގައި ވެސް މިސްރަށް ލަނޑެއް ޖަހައިދިން ފުރަތަމަ ކުޅުންތެރިޔާއަށެވެ.\nރަޝިއާ އަތުން ބަލިވި މެޗަށް ފަހު، މިސްރުގެ ފަރާތުން ފުރަތަމަ ދެމެޗުގައި ފެނުނު ކުޅުމާ ވިދިގެން ޓީމުގެ ސްޓާފުންނާއި ކުޅުންތެރިންނާއި ދެމެދު މައްސަލަތަކެއް ޖެހުނު ކަމުގެ ރިޕޯޓްތަކެއް ފެންމަތިވިއެވެ.\nއެހެން ނަމަވެސް ޓްވިޓަރ މެދުވެރިކޮށް ސަލާހު ވަނީ މި ރިޕޯޓްތައް ދޮގުކޮށްފައެވެ. އޭނާ ބުނީ މިސްރުގެ ޓީމުގެ ހުރިހާ އެންމެންގެ މެދުގައި ވެސް އޮތީ އެކުވެރިކަން ކަމަށާއި ޓީމުގެ ތެރޭގައި އެއްވެސް މައްސަލައެއް ނެތް ކަމަށެވެ. އޭނާ ކުރި ޓްވީޓްގައި އިތުރަށް ވަނީ އެންމެން ވެސް އެކަކު އަނެކަކަށް ވަރަށް އިހުތިރާމްކުރާ ކަމަށާއި އެންމެންގެ މެދުގައި ވެސް ވަރަށް ގާތް ގުޅުމެއް އެބައޮތް ކަމަށެވެ.\nމިފަހަރުގެ ވާރލްޑް ކަޕް ފެށުމުގެ ކުރިން ސަލާހުއަށް ނޫސްތަކުގައި ފަލަސުރުހީތަކުން ޖާގަ ލިބެމުންދިޔުމާ އެކު އޭނާގެ ކުޅުމަށް އަސަރުކޮށްފާނެ ކަމަށް މިސްރުގެ ޓީމުގެ ބައެއް ސްޓާފުން ދެކުނު ކަމަށް ރިޕޯޓްތައް ބުނެއެވެ. އެގޮތުން ޗެޗްނިޔާގެ ލީޑަރު ރަމަޒާން ކަޑީރޯވްއާ އެކު ސަލާހު ނަގާފައިވާ ފޯޓޯތަކެއް އާއްމުވުމާ ގުޅިގެން ސިޔާސީ ކަންކަމުގައި ސަލާހު ހަރަކާތްތެރިވާކަމުގެ ތުހުމަތުތަކެއް ކުރެވުނެވެ.\nހަމައެހެންމެ މި މައްސަލަތަކުގެ ތެރެއިން އެ ޓީމުގެ ކޯޗުގެ މަގާމުގައި ހުރި ހެކްޓަރ ކޫޕަރ މަގާމުން ވަކިކުރުމަށް އެގައުމުގެ ފުޓްބޯޅަ އެސޯސިއޭޝަނުން ވެސް ނިންމާފައިވާ ކަމަށް ރިޕޯޓްތައް ބުނެއެވެ.\nވާރލްޑް ކަޕްއިން މިސްރު ކަޓާފައިވާއިރު މި ނިމުނު ސީޒަނަކީ ސަލާހުއަށް ވަރަށް ކާމިޔާބު ސީޒަނެކެވެ. އެގޮތުން އޭނާއަށް ޕްރިމިއާ ލީގުގެ އެންމެ މޮޅު ކުޅުންތެރިޔާގެ އެވޯޑާއި ޕީއެފްއޭގެ އަހަރުގެ އެންމެ މޮޅު ކުޅުންތެރިޔާގެ އެވޯޑްގެ އިތުރުން އެފްރިކާގެ އެންމެ މޮޅު ކުޅުންތެރިޔާގެ އެވޯޑް ވެސް ހޯދިއެވެ. ހަމައެހެންމެ މިދިޔަ ސީޒަނުގެ ޕްރިމިއާ ލީގުގައި އެންމެ ގިނަ ލަނޑު ވެސް ޖެހީ އޭނާއެވެ.


35 million rufiya ge faidhaa aa eku FENAKA thaareehuge thereah\n35 މިލިއަން ރުފިޔާގެ ފައިދާ އާއެކު ފެނަކަ ތާރީހުގެ ތެރެއަށް\n30 ނޮވެންބަރ 2020 - 10:54:25\nފެނަކަ ކޯޕަރޭޝަންގެ ތާރީހުގައި ފުރަތަމަ ފަހަރަށް އެ ކުންފުންޏަށް ފައިދާވެއްޖެ އެވެ.\nމިދިޔަ އަހަރު ސާފު ފައިދާގެ ގޮތުގައި 35 މިލިއަން ރުފިޔާ ލިބިފައިވާ ކަމަށް މިދިޔަ އަހަރުގެ އޮޑިޓް ރިޕޯޓުން ދައްކާ އިރު، މިއީ އެ ކުންފުނީގެ ތާރީހުގައި ވެސް ފުރަތަމަ ފަހަރަށް ލިބުނު ސާފު ރިޕޯޓް ކަމަށް އެ ކުންފުނިން ބުންޏެވެ.\nކޮރަޕްޝަންއާ ދެކޮޅަށް ސަރުކާރުން އަމަލުކުރަމުންދާ ސިޔާސަތާއި އެއްގޮތަށް ފުރިހަމައަށް ނަތީޖާ ދައްކައިދެވުނު ކަމަށާއި، މިދިޔަ އަހަރު ލިބުނު މި ނަތީޖާ އިން އެކަން ވަރަށް ރަނގަޅަށް ހާމަވާ ކަމަށް ފެނަކަ އިން ވަނީ ބުނެފަ އެވެ.\n2018 ވަނަ އަހަރުގެ ޑިސެމްބަރު 18 އިން ފެށިގެން މިއަދާއި ހަމައަށް ފެނަކަ ކޯޕަރޭޝަނުން 49 އާ އިންޖީނުގޭގެ މަސައްކަތް ފެށުމާއި، 20 އިންޖީނުގެ އެއްކޮށް ނިންމައި، ކަރަންޓުގެ 77 މެގަވަޓް އިންސްޓޯލްކޮށްފައިވެ އެވެ.\nއަދި މުޅި ރާއްޖޭގެ ހުރިހާ އިންޖީނުގެއެއް ގުޅާލައި، ކަރަންޓު ވިއުގަ އަޕްގްރޭޑް ކުރުމާއި، ނަރުދަމާ ނިޒާމުތަކަށް ޙައްލު ހޯދައިދީ، ރައްކާތެރި ފެނުގެ ހިދުމަތް ކަށަވަރު ކޮށްދިނުން ފަދަ މަސައްކަތްތައް ކޮށްފައިވާ ކަމަށް އެ ކުންފުނިން ވަނީ ބުނެފަ އެވެ.\nފެނަކަ އިން ވަނީ ރައްޔިތުންނަށް ހިދުމަތް ދިނުމުގައި ތެދުވެރިކަމާއި އެކު ދެމިތިބޭނެ ކަމަށާއި، ރައްޔިތުންގެ ފައިދާއަށަ ޓަކައި އެ ކުންފުނިން އަބަދުވެސް މަސައްކަތްކުރާނެ ކަމުގެ ޔަގީންކަން ދީފަ އެވެ.


Blackmail Kohgen Faisaa Hoadhi Massalai Gai3Meehaku Hayyaru Koffi - Vaguthu\nބްލެކްމެއިލް ކޮށްގެން ފައިސާ ހޯދިކަމަށް ތުހުމަތުކުރެވޭ މައްސަލައެއްގައި ތިން މީހަކު ހައްޔަރު ކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުންގެ މީޑިއާ އޮފިޝަލް ވިދާޅުވީ، ބްލެކްމެއިލް ކޮށްގެން ފައިސާ ހޯދާފައިވާ ކަމުގެ މައްސަލަ ފުލުހުންނަށް ރިޕޯޓް ކޮށްފައިވަނީ މިމަހުގެ 14 ވަނަ ދުވަހު ކަމަށާއި އެކަމުގެ ތުހުމަތުގައި ތިން މީހަކު ހައްޔަރު ކޮށްފައިވާ ކަމަށެވެ.\nއެމީހުން ހައްޔަރު ކޮށްފައިވަނީ މައްސަލަ ރިޕޯޓް ކުރި ދުވަހު ކަމަށް ފުލުހުންގެ މީޑިއާ އޮފިޝަލް ވިދާޅުވިއެވެ.\nހައްޔަރު ކުރި މީހުންގެ ތެރޭގައި ހިމެނެނީ 30 އަހަރުގެ މީހަކާއި 23 އަހަރުގެ މީހެއްގެ އިތުރުން 27 އަހަރުގެ މީހެއް ކަމަށް ފުލުހުން ވިދާޅުވިއެވެ. މި އެންމެންނަކީ ވެސް ދިވެހި ފިރިހެނުން ކަމަށް ފުލުހުން ވިދާޅުވިއެވެ.\nފުލުހުންގެ މީޑިއާ އޮފިޝަލް ވިދާޅުވީ، އެމީހުންގެ ބަންދާމެދު ގޮތެއް ނިންމުމަށް އިއްޔެ ކޯޓަށް ހާޒިރުކުރުމުން، 15 ދުވަހުގެ މުއްދަތެއް ވަނީ ދީފައިވާ ކަމަށެވެ.\nމި މައްސަލަ ތަހުގީގު ކުރަމުން އަންނަ ކަމަށް ފުލުހުން ވިދާޅުވިއެވެ.\nބްލެކްމެއިލް ކޮށްގެން ފައިސާ ހޯދި މައްސަލައިގައި ތިން މީހަކު ހައްޔަރު ކޮށްފައިވާއިރު، މީހެއްގެ ނުރުހުމުގައި ވަކިކަމެއް ކުރުމަށް އޭނާއަށް އަންގައި، އެކަން އޭނާ ނުކޮށްފިނަމަ، އޭނާއަށް ގެއްލުމެއް ނުވަތަ އަނިޔާއެއް ނުވަތަ ނިކަމެތިކަމެއް ލިބޭނެ ޒާތުގެ އަމަލެއް ހިންގާނެ ކަމުގެ ބިރު ދެއްކުން ނުވަތަ މީހަކު ކުރި ކުށެއް އަންގަންވާ ފަރާތަށް ނާންގައި، އެކަމުގެ މައުލޫމާތު ބޭނުންކޮށްގެން އޭނާގެ ކިބައިން އޭނާގެ ނުރުހުމުގައި މަންފާ ހޯދުމުގެ މައްސަލަތައް މިހާރު އާންމުވެފައިވާ ކަމަށް ފުލުހުން ވިދާޅުވިއެވެ.\nޖޫން 16, 2021 20:18\nބްލެކްމެއިލްކޮށް މީހުންގެ ދިރިއުޅުން ހަލާާކުކުރާމީހުންވެސް ޒިންމާދާރުވެރި މަގާމުތަކުގައި


Dho?! Shifa libi, Shifu enburi athuvejje\nޝިފާ ލިބި، ޝިފޫ އެނބުރި އަތުވެއްޖެ\nމޯލްޑިވިއަން އައިޑޮލްގައި ފާޑުކިޔުންތައް އަމާޒުވި އެވެ. ހިތް މަރުވި އެވެ. އެކަމަކު މިހާރު މި ހުރީ އެނބުރި އައިސްފަ އެވެ.\nމޯލްޑިވިއަން އައިޑޮލްގެ ފުރަތަމަ ސީޒަންގެ ޓޮޕް 16 އާ ހަމަ އިން ޝިފާ އިބްރާހިމް (ޝިފޫ) އެ ޝޯ އާ ވަކިވީއެވެ. އެހާ ހިސާބުން އެ ދުވަސްވަރު އެންމެ ހިޓްވި އައިޑޮލްގެ ބޮޑު ބަހުސަށް ވެސް މަޑުޖެހުމެއް އައެވެ. އަޑު ހަލާކުވެގެން ލަވަ ނުކިޔުނަސް، ގަދަ 16 އިން ޖާގަ ދިނުމުން ބެލުންތެރިންގެ ފާޑުކިޔުންތައް ޝިފޫ އާއި ޖަޖުންނަަށް ވެސް އަމާޒުވި އެވެ.\nހިތްވަރު މަރުވެ، އެންމެންނަށް ގެއްލުނު!\n"ޝިފޫ މިއީ އައިޑޮލް ސީޒަން ވަންގެ އެންމެ ކޮންޓްރޮވާޝަލް އެކަކަކު"\nއުމުރުން 20 އަހަރުގެ ޝިފޫ އޭނާގެ އައިޑޮލް ވާހަކަ ފެށީ މިހެންނެވެ. އޭރު އުމުރުން 17 އަހަރުގައި އުމުރުގެ ހަގު ކަމާ އެކު އެ ކުރި ތަޖުރިބާގެ ހިތިކަން އަދިވެސް އެ އަރުގައި އެބަ ހުއްޓެވެ.\nއަޑު ހަލާކުވެ، ޝިފޫ އަށް އައިޑޮލްގެ ދަތުރު ވީ ހިތި ތަޖުރިބާއަކަށް -- ފޮޓޯ: އަދޫ/ ބަރިސްތާ\nޝިފޫ އަށް ލަވަ ނުކިޔުނަސް ފުރުސަތު ލިބުމުން އެއްބަޔަކު މިކަން ގުޅުވީ ޝިފޫގެ ސިފަޔަށެވެ. ސޯޝަލް މީޑިއާގައި ޝިފޫގެ ހިތް މަރަމުން ދިޔަޔަސް ޓައިޓަލް ހޯދުމަށް ރީތިކޮށް ލަވަ ކިޔުމުގެ އަޒުމުގައި ހުރި ޝިފޫ އޭރު ހުރީ އޭނާގެ އަޑަށް ޝިފާއެއް ލިބި ބެލުންތެރިން ހައިރާން ކޮށްލެވޭނެ ކަމުގެ އުންމީދުގައެވެ. އެކަމަކު ވަކި ހިސާބަކުން އެ އުންމީދު ފެނަށްވެ، އައިޑޮލްއާ ވަކިވާން ޖެހި، އެންމެ ފަހުން ޝިފޫ ވެސް ގެއްލުނީއެވެ.\n"އައިޑަލް އިން ފުދޭވަރަކަށް ނެގަޓިވް ކޮމެންޓްސްއާ އެއްޗެހި ލިބުނީމަ ހިތަށްއެރީ ދުވަސްކޮޅަކަށް ބްރޭކެއް ނަގާލާނީއޭ. ހަމަ ދުވަސްކޮޅަކަށް ގެއްލެން ބޭނުންވީ"\nޝިފާ ލިބި އެނބުރި ލަވަކިޔަން!\nއެކަމަކު އޭރު ހަލާކުވި އަޑު މުޅިން ރަނގަޅުވެ، ކޮމެންޓުތަކުން ޒަހަމްވި ހިތަށް ޝިފާ ލިބިގެން ޝިފޫ އެނބުރި މި ހުރީ އައިސްފައެވެ. ދެތިން އަހަރުގެ ބްރޭކަކަށް ފަހު އަލުންބަލުން މިއުޒިކް ކެރިއަރައިގެން ކޮޅަށް ތެދުވެ ދަތުރު ފަށައިފި އެވެ.\nއެކަމަކު ކޮންމެހެން ޝިފޫ ހުރީ ބްރޭކަށް ފަހު މިދާއިރާއަށް އަލުން ނުކުންނަ ވިސްނުމަކު ނޫނެވެ. ވަކިން ބޮޑަށް ޕަބްލިކާ ކުރިމަތިލައި، އޭނާގެ ރެޕިއުޓޭޝަން ބަދަލުކޮށްލެވިދާނެ ކަމުގެ ޔަގީންކަން ވެސް ނެތީއެވެ. ނަމަވެސް، ހައުސް އޮފް މިއުޒިކް ޝިފޫ އަށް ޝިފާއަކަށް ވެ، އަލުން އެ ކެރިއަރު ނަގާ ކޮޅަށް ޖެހީއެވެ. ހައުސް އޮފް މިއުޒިކްގެ އެ ފުރުސަތަށް މިއަދު އޭނާ ވެސް ޝުކުރުވެރިވެއެވެ.\nޝިފޫ: ފާޑުކިޔުންތައް ލިބުމުން ބްރޭކްއެއް ނެގުމަށްފަހު އަލުން ލަވަ ކިޔުމައިގެން ކުރިއަށް --\nމިވަގުތު ޝިފޫގެ ގިނަ ލައިވް ޕާފޯމަންސްތައް ފެންނަނީ އެ ބޭންޑުގެ ކުޅަދާނަ ލަވަކިޔުންތެރިޔާ ޝަލަބީ އިބްރާހިމާ އެކުގަ އެވެ. މިއީ ވެސް އާ ކަންކަން ދަސްކުރަން ލިބުނު ހިތްވަރަކަށްވެ، މި ޖާނީގެ އުފާވެރިކަން އެ ހިތަށް އަންނަނީ ލިބެމުންނެވެ.\nލަވަކިޔުމާ ލެޔާ ގުޅިފައި!\nޝިފޫ ލަވަ ކިޔާތާ ކިތަންމެ ދުވަހެކެވެ. އެންމެ ކުޑައިރު ވެސް ލަވަކިޔަން ހުރި ޝައުގު ގޮސް ގުޅިފައި އޮތީ މައިންބަފައިންނާއެވެ. ސ. ހިތަދޫގެ ލަވަޔާ މިއުޒިކީ އާއިލާއަކުން ކެކެމުން އައި ޒުވާން އެ ލޭގައި އަބަދުވެސް ހިނގަމުން ދިޔައީ ލަވަކިޔުމުގެ ފޯރިއެވެ.\n"ކުޑައިރުވެސް ބައްޕަ މަދަހަ ކިޔައިދޭ. މަންމަ އާއި ބައްޕައަކީ ވެސް ލަވައިގެ ބެކްރައުންޑެއްގެ ދެމީހުން. ދޮންތަ ވެސް ވަރަށް ރީތިކޮށް ލަވަކިޔާނެ."\nޝޯއެއްގައި ލަވަ ކިޔުމުގެ ހުވަފެން ޝިފޫ އައީ އަބަދުވެސް ދެކެމުންނެވެ. އޭނާގެ އެ ދުވަސްވީ ބޮޑު ހުވަފެނުގައި ކުލަ ޖެހުނީ މޯލްޑިވިއަން އައިޑޮލް އޮންނަކަން އިއުލާނުކުރުމާ އެކުގަ އެވެ.\n"ބައްޕަ އަށް ވުރެ ބޮޑަށް މަންމަ ލަވަ ކިޔުއްވަން ބޭނުންވަނީ. އަބަދުވެސް މަންމަ ބުނާނެ ޝިފޫ ކޮންމެތާކު ހުއްޓަސް ލަވަ ކިޔާ އަޑު އިވެންޏާ އޯކޭއޯ. ކުޑައިރު ވެސް ލަވަ ކިޔުއްވަން ބޭނުންވާތީ ލަވަ މުބާރާތްތަކުގަ ވެސް ބައިވެރި ކުރި،" ބޮޑު ހިނިތުންވުމަކާއެކު އޭނާ ބުންޏެވެ.\nލަވަކިޔަން އެންމެ ބޮޑު ސަޕޯޓެއް ލިބެނީ މަންމަ ފަރާތުން -- ފޮޓޯ: އަދޫ / ބަރިސްތާ\n"އެކަމަކު ފަހުން ފަހުން އައިސް ބައްޕަ އެހާ އޯކޭއެއްނޫން ލަވަޔަކަށް. ބައްޕަގެ އިންނަނީ މަދަހަބައި. ފެމިލީ އެންމެންގެ ތެރެއިންވެސް ލަވަ ކިޔަން އެންމެ ބޮޑު ސަޕޯޓެއް ލިބެނީ މަންމަގެ ފަރާތުން"\nޝިފޫ އަށް އައިޑޮލް ވީ ދިރިއުޅުން ބަދަލުކޮށްލި ކަމަކަށެވެ. އޭގެ ކުރިން މޮޑެލް ކުރަމުން ދިޔަ ނަމަވެސް ފަހުން އައިޑޮލް އާ ހިސާބުން ގިނަ މީހުންނަށް އޭނާ އެނގެން ފެށީ ލަވަކިޔާ މީހެއްގެ ގޮތަށެވެ.\nއައިޑޮލްގެ ދުވަސްވަރު އެތައް އެތައް ފާޑުކިޔުމެއް ލިބުނަސް، އޭގެ ޕޮޒިޓިވް ސައިޑް ވެސް އޮތެވެ. ހަޔާތަށް ގިނަ ބަދަލުތަކެއް އައިސް، ލަވަކިޔުން ވެސް ކުރިއެރުވުނެވެ.\n"އައިޑަލްގެ ފަހުން ވީޑިއޯ ލަވައަކުން ވެސް ފުރުސަތު ލިބުނު. އެކަމަކު އެ ދުވަސްކޮޅު ހަމަ ބްރޭކްގަ ހުންނަން ބޭނުންވީ"\nއައިޑޮލްގެ ތަޖުރިބާ އިން ކުރިއެރުން!\n"އައިޑަލް ފަރާތުން އަސްލު އިނގުނީ ލަވަ ކިޔުމަކީ ކިހާ ވަރެއްގެ ކަމެއްކަން. އެކަމަކު އަދިވެސް ހިތްހަމަޖެހޭ ވަރަކަށް ޕަބްލިކް ތެރޭގަ ޕާފޯމްއެއް ނުކުރެވޭ. އަދިވެސް ހަމަ ޕަބްލިކަށް ނިކުންނަން ބިރުގަނޭ"\nއެގޮތަށް ބިރު ގަތުމުން ދެން ޝީފޫ އަށް ވާ ގޮތަކީ ލަވައިގެ ލިރިކްސް ހަނދާންނެތި އޮޅޭގޮތްވަނީއެވެ. އެކަމަކު ސްޓޭޖު ދޫކޮށް ފިލުމުގެ ބަދަލުގައި "އޮޑް" ފީލް ނުވާނެހެން ހަމަޖައްސާލައިގެން ޕާފޯމް ކޮށް ނިންމާލަނީއެވެ.\n"ކުރީގަ ވެއްޖެއްޔާ ސްޓޭޖަށް އަރާ ގޮތަށް މީހާ އިންނާނީ ދާ ހިއްލާފަ. މިހާރު އެކަމު އެބައި ވަރަށް ރަނގަޅު ގިނަ ޝޯތަކުގައި ޕާފޯމް ކުރާތީ"\nމިވަގުތު ޝިފޫގެ ޕާފޯމަންސްތައް ފެންނަނީ ޝަލަބީ އާއެކު -- ފޮޓޯ: ފޭސްބުކް\nޝިފޫ ބުނާ ގޮތުން މިކަމަށް ހުސްވެ ހުރެ އާމްދަނީ ހޯދުމަށް މިއީ ކުރަން ރަނގަޅު ކަމެކެވެ. އެ ވިސްނުމުގައި އިތުރު ވަޒީފާއަކަށް ނުގޮސް އޭނާ ހުންނަނީ މިކަމަށް ހުސްވެއެވެ.\nޝިފޫގެ ހުރިހާ ޝުކުރެއް ގޮސް ގުޅިފައި އޮތީ ހައުސް އޮފް މިއުޒިކަށެވެ. އެއީ މިއަދު މައިކެއް ހިފައިގެން ލަވަކިޔަން ހުއްޓި ހުރެވޭ ހުރެވުމުގެ އަސްލު ހިތްވަރު ގުޅިފައި އޮތީ އެ ބޭންޑާ ކަމުގައި ވާތީއެވެ.\nހައުސް އޮފް މިއުޒިކްގެ ޗޮއިސްއަކަށް ޝިފޫ؟\n"އަހަރެމެން ބަލަނީ ވަރަށް ބޮޑަށް މިކަމަށް ވަގުތު ދެވޭ ކުދިން ނެގޭތޯ. ފުލް ޓައިމްކޮށް މިކަމަށް ހުސްވެ ހުންނަ ކުދިންނަށް އިސްކަން ދެނީ. އެގޮތަށް ފެނުނީ ޝިފޫ ވެސް. ހުސްކޮށް މިވަގުތު ތިބި އަންހެން އާޓިސްޓުން ތެރެއިން މޮޅު ކުއްޖެއް މިއީ. ކުރިއަށް ދެވޭނެ ޓެލެންޓެޑް ކުއްޖެއް މިއީ،" މި ސުވާލުގެ ޖަވާބު މިފަހަރު ދިނީ އޭނާގެ މެނޭޖަރު ޝަފީގު އަލީ (ސައްޕެ)އެވެ.\nހައުސް އޮފް މިއުޒިކާ ޝިފޫ ގުޅުނުތާ އަދި ދެތިން މަހެވެ. އެކަމަކު މި މަދު ދުވަސްކޮޅު ތެރޭ އެތައް ޝޯއެއްގައި ޕާފޯމް ކޮށްފިއެވެ. އެ ބޭންޑާއެކު ތަޖުރިބާތަކެއް ކޮށް ކުރިއެރުންތަކެއް ހޯދައިފިއެވެ.\nމި ބޭންޑުގެ އާޓިސްޓެއްގެ ގޮތުގައި ޝިފާގެ އަމިއްލަ ލަވައެއް ވެސް ވަރަށް އަވަހަށް އިވިގެންދާނެއެވެ. އެއްކަލަ ގެއްލުނު ހިތްވަރާ އެ ހިތިކަން ހަނދާން ނައްތާލައި، އާ އަޒުމެއްގައި ނިކުމެގެން އުޅޭކަން އެންމެންނަށް އޭރުން ސާބިތު ކޮށްދެވުނީ އެވެ.\nމޯލްޑިވިއަން އައިޑޮލް ޝަލަބީ އިބްރާހިމް


މެނިފެސްޓޯ އިން ހާސިލްވީ ކިހާ މިންވަރެއް؟ ހިތްހަމަޖެހުމާއި ހިތްފަސޭހަކަން ގެނެސްދިނުން — Ihavandhoo.com\nމެނިފެސްޓޯ އިން ހާސިލްވީ ކިހާ މިންވަރެއް؟ ހިތްހަމަޖެހުމާއި ހިތްފަސޭހަކަން ގެނެސްދިނުން\n20 ފެބުރުއަރީ 20203އެޑްމިން\nހިތްހަމަޖެހުމާއި ހިތްފަސޭހަކަން ގެނެސްދިނުން\nރަށުގެ މާހައުލު ކުދިން ތަތްތެޅިފައި. އުފެދޭ ކުނި އެއްކުރާނެ އަދި ނައްތައިލާނެ ގޮތުގެ އެއްވެސް ނިޒާމެއް ގާއިމުކޮށްފައި ނެތް. އަންދާ ކުނިން އަރާ ވިހަ ދުމުގެ ޝިކާރައަކަށްވެ ހަފުސްވަމުންދާ ރައްޔިތުންގެ އިހުސާސްތައް ދަންނަ ވެރިއަކު ނެތް. ފައިބަރގްލާސްގެ ނުރައްކާތެރި ކެމިކަލުން ގޮނޑުދޮށާއި މޫދު ހިނޭޖެހިފައި. ރައްޔިތުންގެ ސިއްހަތު ނުރައްކަލަށް ގެނބިފައި. މަގުތަކުގައި ދިލަ އަވި. ހިތްހަމަޖައްސައި ވައި ޖައްސައިލެވޭނެ ތަނެއް ގޮތެއް ނެތް. ބޯހިޔާވަހިކަމަށް އެދި އެތައް ރައްޔިތެއް ތިބީ ރުޅިގަދަވެފައި. ރައްޔިތުން އެދެނީ އުފާވެރިކަން. ހިތްފަސޭހަކަން. އަރާމު. މިހެންވެ އަހުރެމެން ވައުދު ވަނީ;\n* ކުނިގޮނޑާއި ސާފުތާހިރުކަން\n- ގޭބިސީތަކަށް ދުމުގެ އަސަރު ފޯރާގޮތަށް ކުނި އެންދުން ވަގުތުން ހުއްޓާލުން.\n– ރަށުތެރެއަށް ވިހަ ދުން ފެތުރިގެންދާ މައްސަލައާމެދު އަވަސް ފިޔަވަޅު އެޅުމުގެ ގޮތުން، ވަގުތީ ކުނިގޮނޑެއް ކުނިގޮނޑުތަކެއް އެކި ސަރަހައްދުތަކުގައި ހަދައިގެން ކަމުގައި ވިޔަސް، ރަށުތެރެއަށް ދުން ފެތުރިގެން ނުދާނެހެން ވައިޖެހޭ މިޝްރާބަށް ބަލައިގެން ކުނި އަންދަން ފަށައި، ވަގުތީ ހައްލެއް ގެނެސްދިނުން.\n- ކުނި މެނޭޖްކުރުމަކީ ރަށު ކައުންސިލްގެ ފެންވަރުގައި ވެސް ހައްލު ކުރެވިދާނެ ކަމެއްކަން ހިތުން ތެދުކޮށް ގަބޫލުކޮށް، ކުނި މެނޭޖްކުރުމަށް ސަރުކާރުން މަޝްރޫއެއް ފަށަންދެން އިންތިޒާރުކުރުމުގެ ބަދަލުގައި، ރަށު ކައުންސިލްގައި ފައިސާ ހުރި މިންވަރަށް ރިއާޔަތްކޮށްގެން، ކުނި ޖަމާކުރުމާއި ނައްތައިލުމަށް ވަށާޖެހޭ ދެކޮޅުޖެހޭ ހަރުދަނާ ޕްލޭނެއް އެކުލަވާލައި، އާންމުކޮށް، އެ ޕްލޭންގައި ކަނޑައަޅާފައިވާ ގޮތުގެ މަތިން އެންމެހައި ވަސީލަތްތައް ގާއިމުކޮށް، ކަމާބެހޭ އުސޫލުތައް ހަދައި ހިންގައި، ކުނިގޮނޑުގެ ތަކުލީފުން ރައްޔިތުން މިންޖުކުރުން.\n- ފައިބަރގްލާސްއިން އުފެދޭ ކުނިބުނި ނައްތައިލާނެ ހާއްސާ ނިޒާމެއް އެކަށައަޅައި ތަންފީޒުކުރުން.\n- މަސްވެރިކަމުގެ ސިނާއަތުން އުފެދޭ ކުނި ނައްތައިލާނެ ފަސޭހަ ފައިދާވަނިވި ނިޒާމެއް އުފެއްދުން.\n- ރައްޔިތުން އަދި ހާއްސަކޮށް ދަރިވަރުން، ކުންޏާމެދު ހޭލުންތެރިކުރުމަށް ރަށު ފެންވަރުގައި ބޮޑު ކެމްޕެއިނެއް ފެށުން. އަމާޒަކީ ކުންޏާމެދު ރައްޔިތުން ދެކޭ ގޮތް ބަދަލުކޮށް ސާފުތާހިރުކަމަށް ލޯބިކުރާ، ސާފުތާހިރުކަން އަގުކުރަން ދަންނަ ރައްޔިތެއް ބިނާކުރުން.\nއާންމުކޮށް މީހުން އެއްވެ އުޅޭ ތަންތަނާއި ކުނި އުފެދޭ ފަދަ ސަރަހައްދުތަކާއި މަގުތަކުގައި ޑަސްބިން ބެހެއްޓުން.\n- ރަށުތެރެ އާއި މަގުތަކާއި އާންމު މައިދާންތައް ކުނިކަހައި ސާފުކޮށް ބެލެހެއްޓުން ހަރުދަނާކުރުން.\n- ދާއިމީކޮށް ގޮނޑުދޮށް ސާފުކުރަން ފެށުން.\n- ރަށާއި ވަލާއި ގޮންޑުދޮށާއި މޫދާއި ފަޅު ސާފު ކުރުމަށް ކޮންމެ އަހަރަކު ވެސް ބޮޑު އެއް ހަރަކާތް ހިންގުން. މި ހަރަކާތް ހިންގުމަށް ކުރިއާލައި ތައްޔާރުވެ ޝައުގުވެރިކަން ހޯދުމަށް\nއިޝްތިހާރުކޮށް ރަށުގެ ޖަމިއްޔާ ޖަމާއަތްތަކާއި މުއައްސަސާތަކާއި ދެ ޖިންސްގެ ކުދިބޮޑު އެންމެންގެ ބައިވެރިވުން ކަށަވަރުކޮށް، މި ހަރަކާތަކީ ތިމާވެށި ސާފުތާހިރުކޮށް ބޭއްވުމަށް ރައްޔިތުންގެ ހިތްތަކުގައި ލޯބި ޖެއްސުމަށް އަމާޒު ކުރެވޭ ހަރަކާތެއް ކަމުގައި ހެދުން.\n* ޕާކްތަކާއި މައިޒާންތައް\n- ކުޑަކުދިންގެ ޕާކް މަރާމާތުކޮށް، ކުޑަކުދިން ގަޔާ ވާނެފަދަ އިތުރު ސާމާނު ހޯދައި ގާއިމުކޮށް، ޕާކް އެކީއެކަށް ފުރިހަމަކޮށް، ޕާކް ބެލެހެއްޓޭނެ ނިޒާމެއް އެކަށައެޅުން.\n- ރަށުތެރެއިން ބޭނުން ހިފެންހުރި އަދި ލިބެން ހުރި ބިންތައް ބަލާ ހޯދައި، ކުޑަކުދިންނާއި އާންމުންނަށް ބޭނުން ހިފޭނެ ފަދަ ހިތްފަސޭހަ މައިޒާންތައް ރަށުތެރޭގައި ތަރައްގީކުރުން.\n- އަތިރިމަތިން ހިތްހަމަޖެހުމާއި އަރާމު ލިބެވޭނެ ގޮތް ހެދުން. މިގޮތުން އަތިރިއަށް ފޭބެން ހުންނަ ފަސޭހަ ދިމަދިމާގައި ޖޯލިފައްޗާއި އުނދޯލި އަދި ހޮޅުއަށި ފަދަތަންތަން ހެދުމަކީ ކައުންސިލުން ހިތްވަރުދޭ ކަމެއް ކަމުގައި ހަދައި، މި ފަދަ ވަސީލަތްތައް ހެދުމަށް، އަތިރިއާ ކައިރި ހިސާބުތަކުގައި ދިރިއުޅޭ ވަޒަންވެރިންނަށް، ވަކިއުސޫލުތަކެއް ތެރެއިން ކައުންސިލުން\n- ފައިނޭންސް ހަމަޖައްސައިދީ، އެ ތަންތަން ބެލެހެއްޓުން ވެސް އެ ފަރާތްތަކާ ހަވާލުކޮށް، އެ ތަންތަން ހެޔޮ ގޮތުގައި ބޭނުންކުރާކަން ކަށަވަރުކުރުމަށް ހަމަޖައްސަން ޖެހޭ އިންތިޒާމުތައް ފުރިހަމަކުރުން.\n- ބަނދަރު ސަރަހައްދުގައި ހުރި ދެ ފިނިމައިޒާން މަރާމާތުކޮށް، އެ ތަންތަނުގައި މުނިފޫހި ފިލުވޭނެ ވަސީލަތްތައް ގާއިމުކޮށް، ރާޒުވާކުޅިބައި ތާސްބައި ފަދަ ދޮށީ އުމުރުގެ ބޭފުޅުން ބޭނުންވާނެ ކުޅިވަރު ސާމާނުތައް ބެހެއްޓުން.\n- މަގުތަކާއި އެހެންވެސް އާންމު ސަރަހައްދުތަކުގައި ހިޔާ ދޭ ގަސް އިންދައި، ފެންދީ ބެލެހެއްޓޭނެ އިންތިޒާމުތައް ހަމަޖައްސައި، ރަށުތެރެ ފެހިކޮށް، ފިނިކަން ގެނެސްދިނުން.\n- މަގުތަކުގެ އަޑިގުދަންތައް ފިލުވުމާއި ހިރަފުސް ދުއްވުމަށް ދާއިމީ އިންތިޒާމެއް ހަމަޖެއްސުން.\n- މަގު ބައްތިތައް ގަވާއިދުން މަރާމާތުކޮށް އަލިކަން ކަށަވަރުކުރުން.\n- ރައްޔިތުންގެ މަޝްވަރާ އާއި ދިރާސާ އާއި ބުއްދީގެ ހަމަތަކާއި އިންސާފުގެ އަސާސްތަކާ އެއްގޮތަށް ގޯތި ދޫކުރާނެ ގޮތުގެ ހަރުދަނާ އުސޫލެއް އެކުލަވައިލުމަށް ފަހު، މިހާރު ކުރިމަތިލާފައިވާ ފަރާތްތަކަށް އަލުން ކުރިމަތިލާން ނުޖެހޭ ގޮތަށް، ގެވަޅަށް އެދި ހުށަހެޅުމަށް އަލުން ހުޅުވާލައި، ސަރުކާރުން ހުއްދަކުރާ އެންމެ ގިނަ އަދަދަކަށް ގޯތި ދޫކުރުން.\n- ގޯތިގެދޮރު އިމާރާތް ކުރުމަށް މާލީ އެހީތެރިކަން ފޯރުކޮށްދިނުމަށް ހާއްސަ ލޯން ސްކީމެއް، ކަމާބެހޭ އިދާރާތަކާ ގުޅިގެން ތައާރަފުކުރުން.\nސުވާލަކީ މިފަހަރުވެސް ހޮވާނީ ރައްޔިތުން ގުނބޯ ހެއްދި ކައުންސިލަރުންތޯއޭ؟\n– 20 ފެބުރުއަރީ 202000\nއެމްޑީޕީ ބޮޑުތަނުން ފޭލި ވެއްޖެ\nކޯއްޗެއް ކިޔާކަށް؟ ހޮވާނީ ހަމަ އެމްޑީޕީ ކެންޑިޑޭޓުން․


Thimaaveshi himaayaikurun eee enmenge masahkathakah hadhanjehey\nތިމާވެށި ހިމާޔަތްކުރުން އެއީ އެންމެންގެ މަސައްކަތަކަށް ހަދަންޖެހޭ\nއަހަރެމެންގެ ވަށައިގެން ވާ ތިމާވެށި ނުވަތަ އިނގިރޭސި ބަހުންނަމަ “އެންވަޔަރުމެންޓް” ހިމާޔަތް ކުރުމުގެ ވާހަކައަކީ ގިނަ ބަޔަކު ދައްކާ ވާހަކަ އެކެވެ. ތިމާވެށި ހިމާޔަތް ކުރުމަށްޓަކައި، މީހުން ހޭލުންތެރިކުރުމުގެ ގޮތުން ތަފާތު ދުވަސްތައް ފާހަގަ ކުރެއެވެ. އަދި އެކިއެކި މާލަމް ތަކުގައި އެވާހަކަތައް ދައްކާ، ބައްދަލުވުންތަކުގައި ތިމާވެށި ހިމާޔަތްކުރުމަށް މުއާހަދާތައް އެކުލަވާލަ އެވެ. ތިމާވެށި ހިމާޔަތްކުރުމަށް ބައިނަލްއަގްވާމީ ފެންވަރުގައި ގިނަ މަސައްކަތްތަކެއް ކުރާއިރު، އަހަރެމެންނަށް ރަށު ފެންވަރުގައި އަދި ގައުމީ ފެންވަރުގައި ބައެއް ކަންތައްތައް ކުރެވިދާނެ އެވެ.\nތިމާވެށި ހިމާޔަތްކުރުމަކީޤައުމެއް ނުވަތަ ރަށެއް ނުވަތަ ވަކި ޚާއްޞަ ތަނެއް ކުރިއެރުމަށް ވަރަށް މުހިންމު ކަމެކެވެ. ތިމާވެއްޓަކީ އަހަރެމެންގެ ވަށައިގެންވާ މާހައުލަށްވެފައި ތިމާވެށި ހިމާޔަތް ކުރުމަކީ ރަށުގެ އެންމެންގެ ނުވަތަ އެތަނެއްގައި އުޅޭ އެންމެންގެ ޒިންމާއެކެވެ. އެއީ އެންމެ މީހަކަށް ކުރެވޭނެ ކަމެއް ނޫނެވެ. އަދި ސްކޫލެއްގައި އޮންނަ ޖަމިއްޔާއެއްގެ އެކަނި ކަމެއް ވެސް ނޫނެވެ. ރަނގަޅު ތިމާވެއްޓެއްގެ ސަބަބުން އަހަރެމެންނަށް ވަރަށް ގިނަ ސިއްހީ އަދި އެހެނިހެން ފައިދާތައް ކުރެއެވެ. އަދި ރަނގަޅު ތިމާވެއްޓެއް ނެތްނަމަ ގިނަ ގިނަ ގެއްލުންތަކަކާއި ކުރިމަތިލާން ޖެހޭނެއެވެ. ރަށެއްގެ މީހުން ކުރިއެރުމަށްޓަކައި އެމީހުންނަކީ ރަނގަޅު ދުޅަހެޔޮ ސިއްހަތެއް ލިބިފައިވާ ބަޔަކަށް ވާންޖެހޭނެ އެވެ. އެކަން ވާނީ ރަނގަޅު ތިމާވެއްޓެއް އޮވެގެންނެވެ. ރަނގަޅު ތިމާވެއްޓަކާނުލާ ކުރިއެރުމެއް ނުލިބޭނެ އެވެ.\nއަހަރެމެން ނޭވާލާން ބޭނުންކުރާ ވަޔަކީ ސާފު އެއްޗަކަށް ވާންޖެހެވެ. މިވައި ސާފުކުރެވޭނީ ތިމާވެށި ރަނގަޅަށް ބަލަހައްޓައިގެންނެވެ. ރަށުގެ އާބާދީ ބޮޑުވަމުން ދިއުމުގެ ސަބަބުން އުކާލެވޭ ކުނި ގިނަވެއެވެ. އަދި މަގުމައްޗަށް ކުނިއެޅުންވެސް އާއްމު ވެއެވެ. ގިނަމީހުން ބޭކާރު ތަކެތި އެއްލާލަނީ މަގުމައްޗަށެވެ. މީގެ ސަބަބުން ރަށުގައި ނުބައި ވަސް ފެތުރި އަދި ބަލިތައް ފެތުރެއެވެ. މަގުމަތީގައި ކުނި ގިނަވުމުން ހިނގާ ބިނގާވެ އުޅޭމީހުންނަށް ވަރަށް އުނދަގޫވެއެވެ. ރީތިވެގެން ހަވީރު ފިންޏަށް ނުކުންނަ މީހާ ނުވަތަ އޮފީހަށް ދާން ހިނގާފައިދާ މީހާއަށް ނޭނގި އެތަކެއްޗަށް އެރި އަނބުރާ ގެޔަށް ދާންޖެހިފައި އެބަހުއްޓެވެ. އަނެއްބައި ފަހަރު ބައިސްކަލު ނުވަތަ ސައިކަލުގައި ދުއްވާފައިދާ މީހާއަށް، އެއްލާލައިފައި އޮންނަ ފުޅިއަކަށް ނުވަތަ ދަޅަކަށް އެރި ނުރައްކާތެރި އެކްސިޑެންޓާ ކުރިމަތި ވުމަކީވެސް އެކަށީގެންވާ ކަމެކެވެ.\nއުކާލެވޭ ކުންޏާއި އަންދާ ކުނީގެ ސަބަބުން ޖައްވަށް ވިހަ ގޭސް ތަކެއް ފެތުރިގެން ދެއެވެ. މިގޭސްތަކުގެ ސަބަބުންވެސް ވަރަށް ގިނަ ގެއްލުންތައް ވެއެވެ. ބަލިތައް ފެތުރެއެވެ. ނޭވާލުމަށްވެސް އުނދަގޫވެއެވެ. މިގޭސްތަކުގެ ސަބަބުން ދުނިޔެ ވަނީ ވަރަށް ބޮޑުތަން ހޫނު ގަދަވެފައެވެ. އެއީ ދުނިޔޭގެ ޖައްވުގައި ގިނަ ގްރީން ހައުސް ގޭސްތައް ފެތުރެމުން ދާތީއެވެ. ދުނިޔެ ވަށައިގެންވާ އޯޒޯން ފަށަލަ ވަނީ މިގޭސް ތަކުގެ ސަބަބުން ހަލާކުވެފައެވެ. މި އޯޒޯން ފަށަލައަކީ ނުރައްކާތެރި އަލްޓްރާވައިލެޓް އަލި ތަކުގެ ސަބަބުން ދުނިޔެ ރައްކާތެރިކޮށްދޭ ފަށަލައެކެވެ. އެހެންވީމާ މިގޭސްތަކަކީ ތިމާވެއްޓަށް ވަރަށް ނުރައްކާތެރި ގޭސް ތަކެކެވެ. ތިމާވެށި ރައްކާތެރި ކުރުމަށް ކުރިއަރާފައިވާ ބޮޑެތި ގައުމުތަކުގެ ފެކްޓްރީތަކުން ބޭރުކުރާ ދުން މަދުކުރެވޭތޯ ބަލަންޖެހެއެވެ. ސޮއި ކޮށްފައިވާ މުއާހަދާތަކަށް އަމަލު ކުރާކަން އަމަލީގޮތުން ދައްކަން ޖެހެއެވެ. ރަށު ފެންވަރުގައި ނަމަ ކުނި އެންދުމުގައި ނުވަތަ ކުނިނައްތާލުމުގައި ރައްކާތެރި ގޮތްތަކެއް ހޯދުން ވަރަށް މުހިއްމެވެ.\nރަށު ފެންވަރުގެ އިތުރުން ގައުމީ ފެންވަރުގައި ވެސް ތިމާވެށި ހިމާޔަތްކުރުމަކީ މުހިއްމު ކަމެކެވެ. ރަނގަޅު ތިމާވެއްޓެއް ނެތްނަމަ މުޅިގައުމަށް ވެސް ގެއްލުންތައް ވެދެއެވެ. މިސާލަކަށް ފަތުރުވެރިކަން ނަގަމާތޯއެވެ. ފަތުރުވެރިކަމަކީ ރާއްޖޭގައި އެންމެ ބޮޑަށް ކުރިއަރާފައިވާ ދާއިރާ އެވެ. ނަމަވެސް ތިމާވެއްޓަށް އަންނަ ނޭދެވޭ ބަދަލުތަކުގެ ސަބަބުނެ ފަތުރުވެރިކަން ދަށަށް ދިއުމަކީ ހަމަ އެކަށީގެންވާ ކަމެކެވެ. އަހަރެމެންގެ ތިމާވެށި ހަލާކުވެ ރީތި ގޮނޑުދޮށްތައް ގޮނޑުތަކަކަށް ވެއްޖެނަމަ ޓޫރިސްޓުންނެއް ނާންނާނެ އެވެ. ދުނިޔެ ހޫނުވުމުގެ ސަބަބުން ފަރުތަކުގެ ދިރުންނެތިގޮސްފި ނަމަވެސް ފަތުރުވެރިކަން ދަށްވެގެން ދާނެ އެވެ.\nޓޫރިސްޓުންގެ ވާހަކަ ދައްކާއިރު، ޓޫރިސްޓުންގެ ފަރާތުން ތިމާވެއްޓަށް ލިބޭ ގެއްލުމުގެ ވާހަކަ ވެސް ދެއްކި ދާނެއެވެ. އެކި ގައުމުތަކުން އަންނަ ފަތުރުވެރިން ތިމާވެއްޓަށް ގެއްލުން ވާނެފަދަ ކަންތައްތައް ކުރެ އެވެ. އެމީހުން ޑައިވިންއަށް ގޮސް އުޅޭއިރު ފަރުތަކުގައި ހުންނަ ކޮރަލް ތަކުގައި އަތްލާ، އެ ތަކެތި ނައްޓާ ހަދައެވެ. އެކަމުގެ ސަބަބުން ފަރުތައް ހަލާކުވުން އެކަށީގެންވެއެވެ.\nތިމާވެށި ހިމާޔަތް ކުރުމުގެ ވާހަކައަކީ އާވާހަކައެއް ނޫނެވެ. މިލިޔުމުގައި މިހިމަނާލީވެސް އޭގެތެރެއިން މަދު ކަންތައްތަކެކެވެ. ބޭނުމަކީ އަނެއްކާވެސް އެކަންކަމަށް ސިކުނޑި ހިންގާލުމަށް އެހީތެރިވެދިނުމެވެ. ނަމަވެސް ހަމައެކަނި އެކަމުގެ ވާހަކަ ދެއްކުމަކުން ނަތީޖާއެއް ނުފެންނާނެއެވެ. އަދި އަހަރެމެންގެ ތިމާވެށި ސަލާމަތް ކުރުމަށް އެހެންބަޔަކު ނާންނާނެ އެވެ. އެކަމަށް ތިބީ އަހަރެމެންނެވެ. މިކަންތައް ލަސްކުރުމުން ގެއްލުން ލިބޭނީ ހަމަ އަހަރެމެންނަށެވެ. އެހެންވީމާ މިކަމަށް އެންމެންގެ އެއްބާރުލުމާއެކު ތިމާވެށި ހިމާޔަތް ކުރުމަށް އަތްތައް ގުޅާލަމާހެވެ.\nނޯޓް: ނޫރައްދީން ހަސަން އަކީ ކުޅުދުއްފުށީ ޖަލާލުއްދީން ސްކޫލުގައި ތަޢުލީމް ހާސިލް ކުރަމުންއަންނަ ދަރިވަރެކެވެ.\nސަރުކާރުން ރިސޯޓްތަކަށް ލުއި ދޭއިރު މުވައްޒަފުންނަށް ރަނގަޅު ގޮތް ވާން ޖެހޭ\nކޮވިޑް 19އާ ގުޅޭ ފައްސި ވާހަކަތައް\nކޮފީ، ސިނގިރޭޓު، ދުފާއެއްޗެހި ނުލިބިއްޖެނަމަ ވާނީ ކިހިނެއް\nޑަބްލިއުއެޗްއޯއިން އިތުރު 5000 ޓެސްޓް ކިޓް ރާއްޖެއަށް ހަދިޔާކޮށްފި\nކޮވިޑުން ރަނގަޅުވި މީހުންގެ އަދަދު 232 އަރައިފި\nކޮވިޑް ޖެހިގެން ފަސް ވަނަ މީހަކު މަރުވެއްޖެ\nކުޅުދުއްފުށީގައި ކުއްލިގޮތަކަށް ކުޑަކުއްޖަކު މަރުވެއްޖެ\nމެލޭރިޔާ ބޭސް ބޭނުންކުރުން ޑަބްލިއުއެޗްއޯއިން ވަގުތީގޮތުން ހުއްޓާލައިފި


އާދޭސް ކުރާ ހިތްވޭ… (ޓްރެއިލާރ) – Esfiya\nދިރި އުޅުމަކީ އިމްތިހާނެއްކަން އަހަރެންނަށް އެނގެއެވެ.\nނަމަވެސް އަހަންނާ ކުރިމަތިވީ ކެތްކުރަން ދަތި އުނދަގޫ އިމްތިހާނެކެވެ. މި އިމްތިހާނާ އަހަރެން ކުރިމަތިލީ ކެރިގެންނެވެ.\nއަހަރެންނަކީ އަންހެން ކުދިން ފަހަތުގައި އުޅެ ބޮޑުވި މީހެއްގެ ހުރި ހަމަ އެކަނި ފިރިހެން ދަރި އެވެ. އަދި އެވެސް ދޮށީ ދަރިއެވެ. އެހެން ކަމުން އަހަރެންނަށް އުޅެން ދަސް ވެފައި ވަނީ އަންހެނުން އުޅޭ ގޮތަށެވެ. މީހުން ކިތަންމެ މަލާމާތެއް ކުރިޔަސް އަޅަ އެއް ނުލަމެވެ.\nއަހަރެންގެ ހަޔާތަކީ ބުނެދޭން ނޭނގޭހާ ވެސް ފުރިހަމަ ހަޔާތެކެވެ. މައިނބަފައިންގެ ތިބި ހަމަ އެކަނި ދަރިޔަށް ކަމަށް ވާތީއެވެ. ދުވަސްތައް ނިމޭ ގޮތް ވެސް ނޭނގެއެވެ. ނަމަވެސް ނޭނގި ހުއްޓާ އަހަރެން އަލިފާން ގަނޑަކަށް ވެއްޓުނީއެވެ.\nދަރިންނަކީ ﷲ ދެއްވާފައި ވާ އަމާނާތާކެވެ. ނަމަވެސް އަހަރެން އެ އަމާނާތަށް ހިޔާނަތް ވީ އޭ ބުންޏަސް ދޮގަކަށް ނުވާނެވެ. އަހަރެންގެ އަޅާލުން ނުލިބި އެ ދަރިފުޅު މަރުވީ ބަނޑަށް ޖެހިގެންނެވެ. މިއަދު އަހަރެން ލަދު ގަނެއެވެ. އަހަރެންނަކީ އުމުރުން 23 އަހަރުގެ ޒުވާން ފިރިހެނެކެވެ.\nއަހަންނަކީ ހުރިހާ ކަމެއްގައި ކާމިޔާބު މީހެކެވެ. އަހަރެން އަބަދުވެސް އަހަރެން ބޭނުންވާ ކަންތައް ކާމިޔާބު ކުރަމެވެ. އަހަރެންނަކީ އުމުރުން 20 އަހަރުގެ ރީތި އަންހެނަކީމެވެ.\nދުވަހަކުވެސް ފިނި ކަމެއް ނުލިބޭ ހިތަށް ފިނިކަން ގެނުވީ އެންމެ މީހެކެވެ. ނަމަވެސް އެ ފިނިކަން ވެސް ގެއްލި ދިޔައީ އަހަރެންގެ ސަބަބުންނެވެ. ނަސީބު އައިސް އަތުގާ ހިފާފައި އޮއްވާ އަހަރެން އަމިއްލައަށް ނަސީބު ދޫކޮށްލީ އެވެ.މިއީ އަހަރެންގެ ހަސަދަ ވެރި ކަން…..\nލޯބި ނުވެ ވުނު ނަމަ އަށް ފަހު އަންނަނީ….\nCuriously waiting for the upcoming parts ishu\nKeep going ngey\nOMG shaa …….curiously waiting4the story….hehhe keeve kan bunaanu fahun meekko hevuny………lysm\nYessss…. haha…. i know… hehe\nwaiting4the story….lol\nWaiting fr the story…… Ly sis…….\nThanxxx. And lysm\nI think this story will be very nice.\nކަފުނަަށް މިހިތް އަދި ނުލާކަން ޔަގީން…11\nލޯބި October 18, 2014


Tag alhuvaigen viyas Huawei veriyaa dhookohlan edhihje\nޓެގު އަޅުވައިގެން ވިޔަސް ވާވޭގެ ވެރިޔާ ދޫކޮށްލަން އެދިއްޖެ\nވާވޭގެ ޗީފް ފައިނޭންޝަލް އޮފިސަރު އަދި ކުންފުނީގެ ބާނީގެ އަންހެން ދަރިފުޅު ވެންކޫވާ އެއާޕޯޓުން ހައްޔަރު ކުރީ މި މަހު 1 ވަނަ ދުވަހު އެވެ. -- ފޮޓޯ: ރޮއިޓާސް\nވެންކޫވާ (ޑިސެމްބަރު 10) - ޗައިނާގެ ޓެލެކޮމް ކުންފުނި ވާވޭގެ އެކްޒެކެޓިވް މެންބަރެއް ކަމަށްވާ މެންގް ވަންޒޫގެ ފައިގާ އިލެކްޓްރޯނިކް ޓެގު އަޅުވައިގެން ވިޔަސް، ކަފާލާތުގެ ދަށުން ދޫކޮށްލުމަށް އޭނާގެ ފަރާތުން ކޯޓުގައި އެދިއްޖެ އެވެ.\nވާވޭގެ ޗީފް ފައިނޭންޝަލް އޮފިސަރު އަދި ކުންފުނީގެ ބާނީގެ އަންހެން ދަރިފުޅު ވެންކޫވާ އެއާޕޯޓުން ހައްޔަރު ކުރީ މި މަހު އެއްވަނަ ދުވަހު އެވެ.\nއަދި އިރާނާ ދެކޮޅަށް އެމެރިކާއިން އަޅާފައިވާ ދަތިކުރުމުގެ ފިޔަވަޅުތަކާ ހިލާފަށް ވަންޒޫ އިސްވެ ވިޔަފާރިކޮށްފައިވާ ކަމަށް ތުހުމަތުކޮށް، އެކަމުގެ ދައުވާ ކުރުމަށް އެމެރިކާއާ ހަވާލު ކުރުމަށް އެމެރިކާ ސަރުކާރުން ދަނީ ބާރު އަޅަމުންނެވެ.\nވަންޒޫ ކަފާލާތުގެ ދަށުން ދޫކޮށްލުމާ ގުޅޭ ގޮތުން އިއްޔެ ބޭއްވި އަޑުއެހުމުގައި، ކެނެޑާ އޮފިޝަލުން ބުނީ އޭނާއަކީ އެތަކެއް ވަސީލަތްތަކެއް ލިބިފައިވާ މީހެއް ކަމަށާއި، ކަފާލާތުގެ ދަށުން ދޫކޮށްލައިފިނަމަ އޭނާ ފިލުމުގެ ފުރުސަތު ވަރަށް ބޮޑުކަމަށެވެ.\nއެކަމުގެ ރައްދުގައި ދިފާއީ ވަކީލު ވަނީ ވެންކޫވާއިން ބޭރަށް ނުދެވޭގޮތަށް ވަންޒޫގެ ފައިގާ ޓެގެއް އެޅުމަށް ހުށަހަޅައިފަ އެވެ. ނަމަވެސް، ކަފާލާތުގެ ދަށުން ދޫކުރުމާމެދު އިއްޔެ ކޯޓުން ގޮތެއް ނުނިންމަ އެވެ. އަދި މިއަދު އިތުރު އަޑުއެހުމެއް ބާއްވާނެކަމަށް މައްސަލަ ބައްލަވައި ފަނޑިޔާރު ވަނީ ވިދާޅުވެފަ އެވެ.\nކެނެޑާގެ އޮފިޝަލުން ތުހުމަތުކުރާ ގޮތުގައި، ވަންޒޫ ވަނީ އެހެން ކުންފުންޏެއްގެ ނަމުގައި އިރާނާއެކު ވިޔަފާރީގެ މުއާމަލާތްތަކެއް ކޮށްފަ އެވެ.\nވާވޭއާއި އެއްވެސް ގުޅުމެއްނެތް ކަމަށް ދައްކައި، ސްކައި ކޮމް ކިޔާ ކުންފުންޏަކުން އިރާނުގައި ވިޔަފާރިކޮށްފައިވަނީ، ވަންޒޫ އިސްވެ ހުރެ ބޮޑެތި އޮޅުވާލުންތަކެއްގެ ނިވަލުގައި ކަމަށް ކެނެޑާއިން ވަނީ ތުހުމަތުކޮށްފަ އެވެ.\nއެ މައްސަލާގައި، ޗައިނާގައި ހުންނަ އެމެރިކާ ސަފީރު ވަނީ ފޮރިން މިނިސްޓްރީއަށް ހާޒިރުކޮށް ސުވާލުކޮށްފަ އެވެ. އަދި ވަންޒޫ ހައްޔަރުކުރުމަށް އެމެރިކާއިން ނެރެފައިވާ އަމުރު ބާތިލުކުރުމަށް ވެސް، ޗައިނާއިން ވަނީ އެމެރިކާ ސަފީރު މެދުވެރިކޮށް އަންގާފަ އެވެ.\nއެ ދައުވާތައް ސާބިތުވެއްޖެނަމަ، 46 އަހަރުގެ ވަންޒޫއަށް 30 އަހަރުގެ ޖަލު ހުކުމެއް އަންނާނެ ކަމަށް ބެލެވެ އެވެ.\nއެމެރިކާ އާއި ޗައިނާގެ ވިޔަފާރީގެ ގުޅުމުގައި ނުތަނަވަސްކަން އުފެދިފައިވާ ދުވަސްވަރެއްގައި، ވަންޒޫ ހައްޔަރުކޮށްފައިވަނީ އެއްވެސް ސަބަބެއް ނެތި ކަމަށް ޗައިނާގެ އިތުރުން ވާވޭ ކުންފުނިން ވެސް ދަނީ ތަކުރާރުކޮށް ބުނަމުންނެވެ.\nއެމެރިކާ ޗައިނާ ކެނެޑާ\nބަދަލުހިފަން ޗައިނާއިން ކެނެޑާ މީހަކަށް މަރުގެ ހުކުމް\nވާވޭގެ ވެރިޔާގެ ސިއްހީ މައްސަލަތަކެއް ހުރި ކަމަށް ބުނެފި


Luthufee foruvaigen hingi jareemaa ah maafah edhen govaalaifi | Mihaaru\nލުތުފީ ފޮރުވައިގެން ހިންގި ޖަރީމާ އަށް މާފަށް އެދެން ގޮވާލައިފި\n27 ޖޫން 2019 - 00:45 46 comments\nނޮވެމްބަރު 3، 1988 ގައި ރާއްޖޭގެ ވެރިކަން ވައްޓާލަން ސްރީ ލަންކާގެ ޓެރަރިސްޓް ޖަމާއަތެއްގެ ބަޔަކާ އެކު ރާއްޖެ އަރައި އުދުވާނީ ހަމަލާ ދިނުމުގެ މޭސްތިރި ކަމަށްވާ ލުތުފީ އެމްބަސީ އަށް ގޮސް ފުލުހުންނާ ހަވާލުވީ މިދިޔަ މަހުގެ 1 ގައި ކަމަށް ސަރުކާރުގެ ކަމާބެހޭ އިދާރާތަކުން ވަނީ ބުނެފަ އެވެ.\nފުލުހުންނާއި ފޮރިން މިނިސްޓްރީން ބުނެފައިވާ ގޮތުގައި ލުތުފީ ގެނައުން ލަސްވަނީ ބައިނަލްއަގުވާމީ އިޖުރާއަތުތައް ފުރިހަމަކުރުމުގައި ދަތިތަކެއް ކުރިމަތިވަމުންނެވެ. އެއީ އޭނާ ހޯދަން އިންޓަޕޮލް އިން އިއުލާންކޮށްފައި ވުމާއި ސައްހަ ވިސާއަކާ ނުލައި ލަންކާގައި ދިރިއުޅުމުގެ އިތުރުން އދ. އިން ހިޔާމަތް ހޯދަން މަސައްކަތްކޮށްފައި ވާތީ ކަމަށް ފޮރިން މިނިސްޓްރީން ބުނެފައިވެ އެވެ.\nއެކަމަކު ޕީއެންސީން ނެރުނު ބަޔާނުގައި ބުނީ ލުތުފީ އެމްބަސީގައި ހުރި ކަން ސިއްރުކޮށްގެން އުޅެނިކޮށް ފަޅާއެރުމުން ދިފާއުގައި ފޮރިން މިނިސްޓްރީން ދެއްކި ވާހަކަތަކުގައި ވެސް ހަގީގަތެއް ނެތް ކަމަށެވެ.\nޕީއެންސީން ބުނިގޮތުގައި ލުތުފީ އެމްބަސީގައި ހުންނަތާ ތިން މަސް ވެދާނެ ކަމަށް އިތުބާރު ހުރި މަސްދަރުތަކުން އެ ޕާޓީ އަށް ކަށަވަރުވެ އެވެ. ރައްޔިތުންގެ މަޖިލީހުގެ ރައީސް މުހައްމަދު ނަޝީދު، އެމްޑީޕީގެ އިސް ބޭފުޅުންނާ އެކު ދާދި ފަހުން ސްރީ ލަންކާ އަށް ވަޑައިގަތް އިރު ވެސް ލުތުފީގެ މައްސަލައާ ގުޅޭ މައުލޫމާތު ލިބިވަޑައިގެންނެވި ކަން ކަށަވަރުވާ ކަމަށް ބަޔާނުގައިވެ އެވެ.\nއެ ޕާޓީން ބުނީ ލުތުފީއާ ގުޅޭ ކަންކަމުގައި ސަރުކާރުން ރައްޔިތުންނަށް އޮޅުވާލައި ގަސްތުގައި ލުތުފީ ފޮރުވައިގެން ގެންގުޅެފައިވާ ކަމީ ފެންނަން އޮތް ހަގީގަތެއް ކަމަށެވެ.\n"ހާޖަރާގޭ އަބްދުﷲ ލުތުފީ ދެ މަސް ދުވަސް ވަންދެން، ލަންކާގައި ހުންނަ އެމްބަސީގައި ބަހައްޓައި އެކަން ސިއްރުކޮށްގެން ތިބުމަކީ މި ސަރުކާރުން ދިވެހި ރައްޔިތުންނަށާއި ނޮވެމްބަރު3ގައި ޝަހީދުވި 19 އަބްތާލުންނާއި އަބްތާލުންގެ އާއިލާތަކަށް ވެފައިވާ އިންސާފުން އެއްކިބާވެފައިވާ ހަޑިމުޑުދާރު އަމަލެކެވެ،" ބަޔާނުގައިވެ އެވެ.\nއެ ބަޔާނުގައި ބުނިގޮތުގައި ލުތުފީ އެމްބަސީ އަށް ގޮސް ފުލުހުންގެ ބެލުމުގެ ދަށަށް ދިއުމާ އެކު އެކަން މީޑިއާތަކާއި ރައްޔިތުންނަށް ހިއްސާކުރަން ޖެހެ އެވެ. މިދިޔަ މަހުގެ އެކަކުން ފެށިގެން ލުތުފީ އެމްބަސީގައި ބެހެއްޓީ ކޮން ހަމަޔަކާއި އުސޫލަކުން އަދި ބައިނަލްއަގުވާމީ ކޮން މުއާހަދާއެއްގެ ދަށުންތޯ ސުވާލުއުފެދޭ ކަމަށް ވެސް އެ ބަޔާނުގައި ބުންޏެވެ.\n"ހަމައެއާ އެކު އިންޓަޕޯލް އިން ރެޑް ނޯޓިސް ނެރެފައި ވުމުން ލުތުފީ ރާއްޖެ ގެނައުމުގައި ފުރިހަމަ ކުރަން ޖެހެނީ ކޮން އިޖުރާއަތުތަކެއް ކަން ތަފްސީލްކޮށް ބަޔާންކޮށްދިނުމަށް ވެސް ދިވެހި ހާރިޖިއްޔާގެ ކިބައިން އެދެމެވެ،" ޕީއެންސީގެ ބަޔާނުގައިވެ އެވެ.\nޕީއެންސީން ބުނިގޮތުގައި ކޮމަންވެލްތުން ރާއްޖެ ވަކިވެފައި އޮތުމަކީ ރާއްޖެ އާއި ސްރީ ލަންކާއާ ދެމެދު ވެފައިވާ ޚާރިޖީ އެއްވެސް އެއްބަސްވުމަކަށް ބުރޫއަރާނެ ކަމެއް ނޫނެވެ. ޚާއްސަކޮށް ކުށްވެރިން ބަދަލުކުރުމުގެ އެއްބަސްވުމަށް އަމަލުކުރުމުގައި ކޮމަންވެލްތުން ވަކިވުމާ އެއްވެސް ގުޅުމެއް ނެތް ކަމަށް ޕީއެންސީން ބުންޏެވެ. މި ސަރުކާރު ވެރިކަމާ ހަވާލުވި ފަހުން ވެސް ދެ ގައުމުން ކުށްވެރިން ބަދަލުކޮށްފައިވާ ކަމަށް އެ ބަޔާނުގައި ބުނެފައިވެ އެވެ.\nބާޣީ ލުތުފީގެ ގޮތުގައި ރާއްޖެ އަށް މަޝްހޫރުވެފައިވާ ކުށްވެރިޔާ އަމާންދޭން މަޖުބޫރުވީ ލަންކާގައި އޭޕްރީލް މަހު ފަހުކޮޅު ދިން ބޮމުގެ ހަމަލާތަކާ ގުޅިގެން ސިފައިން، ގެތަކަށް ވަދެ ހިންގި އޮޕަރޭޝަނުގައި އޭނާ އަތުލައިގެންފާނެ ކަމުގެ ބިރެވެ. ލަންކާގައި ދިރިއުޅޭ ބިދޭސީން އެންމެ ކައިރި ޕޮލިސް ސްޓޭޝަންތަކުގައި ރަޖިސްޓްރީން ވާން ވެސް އެންގި އެވެ. އެހެންވެ އޭނާ ސަލާމަތްކަން ހޯދީ އެމްބަސީ ތެރެ އަށް ވަދެގެންނެވެ.\nއިތުރު ލިޔުންތައް ފުލުހުން ފޮރިން މިނިސްޓްރީ އަބްދުﷲ ލުތުފީ މޯލްޑިވިއަން ނެޝަނަލް ކޮންގްރެސް އިދިކޮޅު ފަރާތްތައް ސްރީ ލަންކާ ރާއްޖެ-ލަންކާ ނޮވެމްބަރު3ނޮވެމްބަރު3ބަޣާވާތް ބަޣާވާތް


AVID College Ge Aharee Dhuvas Faahagakurumah E College Ge Team Eh Thinadhoo Ah - AO News\nއެވިޑް ކޮލެޖްގެ 16 ވަނަ އަހަރީ ދުވަސް ފާހަގަކުރުމުގެ ގޮތުން ތިނަދޫގައި ކުރިއަށްގެންދިއުމަށް ހަމަޖެހިފައިވާ ހަރަކާތްތަކުގައި ބައިވެރުވުމަށް އެ ކޮލެޖްގެ ޓީމެއް ގދ. ތިނަދޫއަށް ވަަޑައިގެންފިއެވެ.\nމިއަދު ހެނދުނުގެ ވަގުތެއްގައި އެވިޑް ކޮލެޖްގެ ސީނިއަރ މެނޭޖްމަންޓް ބޭފުޅުންނާއި ބައެއް މުވައްޒަފުން ތިނަދޫއަށް ވަޑައިގެންނެވުމުން، އެ ޓީމަށް ތިނަދޫ ރަސްމީ ފާލަމުން މަރުހަބާ ކިޔާފައިވަނީ އެވިޑް ކޮލެޖް ތިނަދޫ ކެމްޕަހުގެ އިސްވެރިންނާއި މުވައްޒަފުންނެވެ.\nއެ ކޮލެޖްގެ އަހަރީ ދުވަސް ފާހަގަކުރުމަށްޓަކައި ކުރިއަށްގެންދިއުމަށް ހަމަޖެހިފައިވާ ހަރަކާތްތަކުގެ ތެރެއިން ތިނަދޫގައި ބޭއްވޭ ހަރަކާތްތަކުގެ ތެރޭގައި ބަހުސްކުރުން، ވާހަކަ މުބާރާތް، ފުޓްބޯޅަ މެޗް، ކުޑަކުދިންގެ ހަވީރު އަދި މައުލޫމާތު ސެޝަންތަކެއް ހިމެނެއެވެ.\nމި މަހުގެ 25 ވަނަ ދުވަހުން ފެށިގެން ފަސް ދުވަހަށް ބަހާލައިގެން މި އިވެންޓްތައް ތިނަދޫގައި ބޭއްވުމަށް ވަނީ ހަމަޖެހިފައެވެ. އަދި އަހަރީ ދުވަހުގެ ހާއްސަ ޖަލްސާ ބޭއްވުމަށް ރޭވިފައި ވަނީ މިމަހުގެ 26 ވަނަ ދުވަހުއެވެ. އެވިޑްގެ އަހަރީ ދުވަހާއި ގުޅުވައިގެން މި މަހުގެ 24 އިން 28 އަށް އެވިޑްގެ ސީނިއަރ މެނޭޖްމަންޓް އިން ހުވަދު އަތޮޅުގެ ބައެއް ރަށްތަކަށް ޒިޔާރަތްކުރުމަށް ވަނީ ހަމަޖެހިފައެވެ.\nއެވިޑް ކޮލެޖްގައި ތައުލީމީ ދާއިރާގައި ހުޅުވިފައިވާ ފުރުސަތުތަކުގެ މައުލޫމާތު ފޯރުކޮށްދިނުމުގެ އިތުރުން މަތީ ތައުލީމް ހާސިލްކުރަން ބޭނުންވާ ފަރާތްތަކަށް އެ ފުރުސަތު ހުޅުވައިދިނުމަކީ މިދަތުރުގެ ބޭނުން ކަމަށް އެ ކޮލެޖުން ވަނީ މައުލޫމާތު ދީފައެވެ.\nއެވިޑް ކޮލެޖުގދ. އަތޮޅުގދ. ތިނދޫ